Mutualitateen arteko +compromiso aliantza | Fraternidad-Muprespa\nMutualitateen arteko +compromiso aliantza\nMutualitateen arteko +compromiso aliantza Asepeyo, Fraternidad-Muprespa eta MC Mutual mutualitateen artean sinaturiko hitzarmen batetik sortua da, Gizarte Segurantzarekin lan egiten dutenak guztiak. Aliantza horren helburua da Gizarte Segurantzako laneko istripuak eta lanbide-gaixotasuneko gertakariak eta legez esleituriko gainerako jarduerak babestean bilduriko prestazio ekonomikoak eta osasun-laguntza kudeatzea, baita errehabilitazioa ere.\nEnpresa mutualistekin eta haien langileekin ez ezik langile autonomoekin ere harturiko konpromisoa areagotzeko, mutualitateen arteko +compromiso aliantza aurkezten dugu, zeinak laguntza-sare handia osatzen baitu. Gure erabiltzaileengana gerturatzen gara, langileen eta gure laguntza-zentroen arteko distantzia laburtze aldera; izan ere, Espainiako lurralde osoan jarduten du, eta etorkizunean inkorporazio gehiago izatera ere dago irekita.\nAliantza bi lege-testuren babesean sortu da. Batetik, Gizarte Segurantza Lege Orokorraren testu bategina, urriaren 30eko 8/2015 Legegintzako Errege Dekretuak onartua. Lege-testu horren 82.2. artikuluak zehazten duenez, «Gertakizun profesionalen babesean sartzen diren osasun-prestazioak mutualitateek kudeatutako bitartekoen eta instalazioen bidez emango dira, beste mutualitate batzuekin». Eta, bestetik, azaroaren 14ko 1630/2011 Errege Dekretua, zeinaren 6. artikuluak hauxe zehazten baitu: «Kudeatzen dituzten bitartekoen efikazia eta arrazionalizazio hobea eskuratzeko, mutualitateek beren artean ezarri ahalko dituzte behar dituzten lankidetza-hitzarmenak […]».\nHarturik dugu gure zerbitzuak hobetzeko konpromisoa, osasunaren alorrekoak bereziki; izan ere, langileen osasuna zaintzea da gure egiteko nagusia. Mutualitateen arteko +compromiso aliantzan, konbentziturik gaude norabiderik onenean egingo dugula elkarrekin aurrera, kalitatezko osasun-arreta, lan-arriskuen prebentzioa, pazientearen segurtasuna eta berrikuntza teknologikoa eskainiz.\nKudeaketan hobetzeko ardura hartu genuen, guztion eskura ipiniz gure ezagutzak, instalazioak eta zerbitzuak. Osasun-erreferente izateko konpromisoa hartu dugu, baita ahalik eta efikazia eta eraginkortasun handiena bilatuz jardutekoa ere.\nHitzarmen berri honek irudikatzen du +compromiso aliantza:\nBitarteko publikoen kudeaketarekin.\nEskainitako zerbitzuen kalitatearekin eta asetasunarekin.\nEnpresa mutualistetako prebentzio-jarduerekin.\n+compromiso aliantzak Espainiako lurralde osoan jarduten du. Hitzarmena hiru mutualitateek sinatu dute, eta honako jarduera-esparru hauetara zabaldu ahalko da:\nMutualitateetako gertakizun profesionalak estalita dauzkaten langileei hainbat zerbitzu elkarren artean eskaintzea, hala nola osasun-laguntza, ospitale-laguntza, berreskuratze-probak eta proba osagarriak.\nProba diagnostikoak, tratamendu terapeutikoak eta errehabilitazio-tratamenduak eskaintzea gertakizun arrunten ondorioz sorturiko aldi baterako ezintasun-prozesuetan.\nElkarrekin baliatzea mutualitate bakoitzaren instalazioak eta laguntza- eta administrazio-zentroak.\nGizarte Segurantzaren gertakizun profesionalak murriztera bideratutako ikerketa-, garapen- eta berrikuntza-jarduerak gauzatzea.\nElkarrekin lizitatzea hornidura- eta zerbitzu-kontratuak, baita osasun-laguntzakoak ere.\nAplikazio informatikoak elkarrekin garatzea.\nMutualitate hauetako langileen prestakuntza diseinatzea eta partekatzea.\nEnpresa mutualistetarako diseinatutako prebentzio-jardueretan kolaboratzea.\nBanan-banan landu ezin diren jarduera-aukera berriak eskaintzea.\nGure helburua da mutualitateen arteko lankidetza- eta kooperazio-esparru egonkorra ezartzea, bitarteko publikoak bikain kudeatzeko, honako printzipio inspiratzaile hauei jarraikiz:\nMutualitate bakoitzaren nortasun juridikoa, autonomia, nortasun propioa eta independentzia ekonomikoa errespetatuz.\nElkarrekin egindako jarduerak sustatuz, legez esleituriko Gizarte Segurantzaren lankidetza-xedeak betez.\nKalitate-bokazioz enpresa mutualistei eta lan populazio babestuari eskaini beharreko zerbitzuetan, mutualitate bakoitzaren kudeaketa-autonomia gordez.\nGardentasunez eta gobernu onaren printzipioz, jarduera guztiak kudeatzean.\nOsasun-erreferente izateko konpromisoa hartzen dugu, baita ahalik eta efikazia eta eraginkortasun handiena bilatuz jardutekoa ere.\nFraternidad-Muprespa mutualitateari buruz\nGizarte Segurantzarekin lan egiten duen 275. zenbakidun mutualitatea da Fraternidad-Muprespa. Haren egitekoa da zerbitzuetan bikaintasuna eta kalitatea bermatzea, bai Madrilgo bi ospitaleetan, bai Espainia osoan dituen 122 laguntza- eta administrazio-zentroetan. Kalitatea kudeatzeko sistemaren ziurtagiria eskuratu du ehun zentro ingurutan, baita Madrid Excelente berme-markaren ziurtagiri ofiziala ere.\nFraternidad-Muprespa Habana ospitaleak LEED Healthcare ziurtagiria du, Platino kategoriarekin, eta bakarra da Europa osoan.\nGiza eta laneko eskubideekin, emakumeen ahalduntzearekin, ingurumenarekin eta ustelkeriaren kontrako borrokarekin harturiko konpromiso etikoari heldurik, Nazio Batuen Munduko Itunarekin (2011n) eta Aniztasun Txarterrarekin bat egin zuen, eta Osasun, Gizarte Zerbitzu eta Berdintasun Ministerioak ematen duen Enpresako Berdintasun Saria eskuratu zuen, baita DIGA Irisgarritasun Saria ere 2017an. Fraternidad-Muprespa mutualitateak 90 urte bete zituen 2019an, honako lelo honekin: “Konpromisoa, hurbiltasuna eta fraternitatea”.\nBilakaera digitaleko prozesuan dihardu buru-belarri, hirugarren plan estrategikoa oinarri harturik, eta teknologiarik onena ipini nahi du instalazio eta zerbitzuetan, mutualistek eskura izan dezaten.\nAsepeyo mutualitateari buruz\nGizarte Segurantzarekin lan egiten duen 151. zenbakidun mutualitatea da Asepeyo. Haren egitekoa da langileen osasuna zaintzea, zerbitzu bikaina eta berritzailea eskainiz eta pertsonak helburu hartuz, mutualitatea osasuneko eta prebentzio-kulturako aliatu estrategiko gisa sustatze aldera.\nErakunde propio zabala du autonomia-erkidego guztietan. 142 laguntza-zentro, lau ospitale (bi propioak eta beste bi mankomunatuak) eta eguneko ospitale bat ditu. 1915ean sortu zen gizarte-aurreikuspeneko mutualitate gisa, eta 2015ean, Mutualitateen Lege berriarekin, honako izen hau hartu zuen: Asepeyo, Gizarte Segurantzarekin lan egiten duen mutualitatea.\nHori horrela, Asepeyo mutualitateak enpresa-kudeaketako kalitate- eta eraginkortasun-aintzatespenik handiena eskuratu du: Europako EFQM 500+ bikaintasun-zigilua.\nAsepeyo mutualitateak 2017an ekin zion eraldaketa digitaleko proiektuari (Asepeyo Live), 2017-2020 aldirako Plan Estrategikoa txertatzearekin bat, zeinaren helburua baita erabiltzailearen esperientzia hobetzea, zerbitzu berritzailea eskainiz eguneko 24 orduetan, urteko egun guztietan.\nMC Mutual mutualitateari buruz\nMC MUTUAL, Gizarte Segurantzarekin lan egiten duen 1. zenbakidun mutualitatea. Egungo izendapena Mutual Cyclops eta Midat Mutua elkartu izanaren ondorio da.\nMC Mutual mutualitatearen aburuz, giza taldea da lehentasuna. Langileen lanbide-garapena indartu nahi du, baita erakundearekin duten konpromisoa ere. Horren erakusle dira, batetik, AENOR ziurtapen-etxeak emaniko enpresa osasungarriaren egiaztapena eta, bestetik, Berdintasuna Enpresan bereizgarria, Presidentetza, Gorteekiko Harreman eta Berdintasun Ministerioak emanikoa.\nMutualitatearen egitekoa da pertsonen osasuna arduraz zaintzea. Haren balioei dagokienez, bestalde, entitatearen 2019-2021 aldirako Plan Estrategikoan daude jasota. Hauexek dira: enpresen, langile babestuen eta haien familien premiei aurrea hartzea; mutualitate konpromisoduna eta gertukoa izatea pertsonen arteko harremanari dagokionez; eta berrikuntzan pertseberatzea.\nHorretaz gainera, eraldaketa digitaleko plan estrategikoa ezartzen ari da, zeinean MC Mutual mutualitateko talde osoak parte hartzen baitu, enpresa mutualistak eta herritar babestuak erraz eta bizkor erlazionatu daitezen mutualitatearekin. Era berean, osasun-kalitateko plan bati ere jarraitzen dio, zeinaren ardatzak baitira pazientearen segurtasuna, ezagutza profesionaleko bikaintasuna eta berrikuntza, beti zerbitzu hobea eskaintzeko bidean. Hori guztia, kudeaketa-bikaintasuneko Europako zigiluak (EFQM 500+) aintzatetsitako kudeaketa arduratsuarekin.\n+compromiso hitzarmenaren aurkezpena\nIkusi lankidetza-hitzarmenaren albistea\n2018ko ekitaldiko datuen gaineko prentsa-oharra\nMemoria +compromiso 2020


Inbertsio funts bati 500 etxebizitza saltzegatik irabazitakoa, krisiari erantzuna emateko gizarte-mozkinetan itzultzeko eskatu dio EH Bilduk Vital Fundazioari\nEH Bilduk Vital Fundazioan gertatzen denaren opakutasuna eta kontrol falta salatu ditu, eta hori dela eta, Fundazioak Catella suediar inbertsio funtsari 500 etxebizitza saldu izanari buruz galdera sorta aurkeztuko du Gasteizko Udalean.\nMiren Larrion Gasteizko Udaleko EH Bilduren bozeramaileak Vital Kutxa zenaren ondarearekin gertatzen ari denaren "opakutasuna eta kontrol falta" salatu du. Azken hilabetean, Vitalquilerrek 500 etxebizitza saldu dizkio inbertsio funts multinazional bati (Catella). Horrela, gure hiriko alokairu-merkatuan sartzeko eta esku hartzeko atea ireki zaie agente arriskutsu horiei, kontrola lortuta alokairuaren prezioaren burbuilak sortzen dute sartzen diren lekuan.\nVitalquiler 2001ean sortu zen, helburu sozialarekin: 'Higiezinen sustapena, lursailak eta ondasun higiezinak erosi eta salduz, eraikin berriak sustatuz eta errentamenduan lagaz etxebizitza eskuratzeko bidea errazteko'. Hala ere, maniobra horrek agerian uzten du Vitalquilerren hasierako konpromiso soziala hautsi dela 500 etxebizitzaren salmentarekin.\nGure hiriko babestutako alokairuko 500 etxebizitza dira, eta hauen inguruko erabakiak, gizarte- eta tokiko-eremu batetik nazioz gaindiko eremu enpresarial batera igaro dira; gainera, Vitalquilerri geratzen zaizkion beste 500 etxebizitza ingururekin gauza bera egin nahi ote duten beldurra sortu da. Salmenta hori, gainera, osasun-krisiaren alarma-egoera eta konfinamendua aprobetxatuz egin da.\nGasteizko Udaleko EH Bilduren bozeramaileak egoera hori salatu du, eta uste du "Vitalek salmenta horretatik lortutako onura guztiak bere Gizarte Ekintzan berriro inbertitu behar direla. Inork ez du ulertu Gizarte-Ekintzari zegozkion 500 pisuko salmenta hau. Orain aukera bakarra dago, Kutxabanken etekintzat jo ezin daitezkeenez, gizarte gisa aurre egin behar diegun premiarik larrienetan berrinbertitu behar dira".\nEH Bilduk gogorarazi duenez, Gizarte Ekintzaren programek langabeziagatik, gizarte-bazterketagatik, bizitegi-bazterketagatik, ezintasunagatik, gaixotasunagatik edo pobrezia berriagatik egoera ahulenean dauden pertsonei arreta ematea izan dute helburu, baita enplegua sortzeko eta sustatzeko programak ere.\nEH Bilduren ustez, horiek dira, hain zuzen ere, aurre egin behar diegun premiarik larrienak. “Une honetan gizarteak bere onena ematen ari da, erantzukizunetik, herritar guztien erantzukizunetik: etxean geratzetik, funtsezko langileek beren gain hartutako erantzukizun eta arriskura. Hori dela eta, Vital Banku Fundazioari eskatzen diogu, bera ere erantzukizun horrekin jardun dadila eta lortutako diru guztia berriro inbertitu dezala krisi honi eman beharreko erantzun sozial eta kolektiboan”, adierazi du Larrionek.\nKutxa eta bere Ekintza Soziala eraikitzea gasteiztar eta arabar guztien ahalegina izan zen. Hala ere, azkenean banku-fundazio batean bihurtu dela ematen du; klub pribatu moduko bat da, EAJ eta PSE-EEko ordezkariek zuzentzen dutena, eta ez du inolako azalpenik ematen haien erabakien inguruan, nahiz eta EH Bilduk Jon Urrestiri, Fundazioaren patronatuan udalak duen ordezkariari, agerraldi-eskaera desberdinak egin dizkion, eta hark uko egin dion parte hartzeari.\nEgoera honen aurrean, EH Bilduk galdera sorta bat aurkeztuko du Gasteizko Udalean, Vital Fundazioak salmenta honetan izan duen jarrera, eragin ekonomikoak eta udal ordezkariak izan duen papera argitzen saiatzeko.


HasieraNor gara\tNor gara\nNORGESTION enpresaren historiak, orainak eta etorkizunak, funtsezko oinarria du: Profesional taldea, prestakuntza handikoa eta aitortutako esperientziaduna. 50 profesional baino gehiagoz osatutako diziplina anitzeko taldea gara; bezeroarekin lankidetza estuan lan egiten dugu emaitzaren bikaintasuna bilatzeko. Hori horrela, harro gaude urte horietan guztietan bezeroekiko lortu dugun inplikazio eta konpromiso maila dela eta, familia enpresetatik hasi eta multinazionaletaraino.\tPresidentea\nLuis Ignacio Lizarraga Presidentea\nDeustuko Merkataritza Unibertsitatean Ekonomian eta Enpresa Zientzietan Lizentziatua(Pr. 1984). Business & Economics graduondokoa, Kingston Polytechnic, Erresuma Batua. 1985. urte hasieratik 1988. urte amaiera arte, jarduera profesionala ARTHUR YOUNG enpresan, Madrilgo aholkularitza departamentuko gerente moduan. NORGESTION enpresan 1988an hasi zen zuzendari ondoko orokor moduan, eta gero, zuzendari nagusi kargua hartu zuen. Askotariko sektoreetako hainbat konpainiatako administrazio-kontseilutan eta zuzendaritza-batzordetan hartzen du parte. Horien artean, Mergers Alliance, NORGESTION enpresak sortutako sozietate multinazionala, Corporate Finance-ra zuzendua. 2009ko urtarriletik NORGESTION enpresako presidentea da.\tLuis María Rodrigo Lehendakariordea\nGoi mailako industri-ingeniaria, Bilboko Industri Ingeniaritza Goi Eskola Teknikoan Enpresen antolaketan eta administrazioan espezializatua (Pr. 1973). 1974tik 1987 arte erantzukizun-karguak izan zituen BANCO DE VIZCAYA taldean eta 1987tik 1992 arte MERCAPITAL taldeko zuzendariorde orokor eta arduradun nagusi kargua bete zuen Ipar eremuan. 1992. urtean sartu zen NORGESTION enpresan. Egun konpainiako lehendakariordea da. Elkarte desberdinetako Administrazio kontseilu eta Zuzendaritza Batzordeetan parte hartu du.\tJesús Ruiz de Alegría Ohorezko presidentea\nNORGESTION sortu zuen 1972an. Merkataritzako irakaslea eta auditorea. Konpainia desberdinetako kontseilari ohia eta batzorde betearazleko kidea, NORGESTION enpresako presidente izan zen 2008ko abendura arte; orduan, erantzukizun betearazleak laga zituen erretiratzeko garaia heldu baitzitzaion. Funtzio berritik konpainiaren garapenean laguntzen jarraitzen du.\tJokin Azurza Bazkidea\nAbokatua. Zuzenbidean lizentziatua, espezialitate Juridiko Ekonomikoa, Deustuko Unibertsitatean (Pr. 1984). LL.M. (Masterra legeetan), Northwestern University, Chicago, Illinois, AEB (Pr. 1990). 1985. urtetik BAKER & McKENZIE (1985-1991) eta STEPHENSON HARWOOD (1991-1992) nazioarteko abokatu enpresen Madrilgo bulegoetan jardun zuen bere lanbidean. 1992. urtean sartu zen NORGESTION enpresan eta gaur egun Donostiako bulegoko bazkide zuzendaria da.\tOscar Sánchez Bazkidea\nDeustuko Merkataritza Unibertsitatean Ekonomia eta Enpresa Zientzietan lizentziatua (Pr. 1987). Esperientzia profesionala CREDIT LYONNAIS (1989-1992) bankuko banku korporatibo departamentuan eta COOPERS & LYBRAND (1992-1995) konpainiako aholkularitza finantzarioan eta antolaketan garatu du. 1995. urtean sartu zen NORGESTION enpresan eta gaur egun Bilboko bulegoko bazkide zuzendaria da.\tMaarten de Jongh Bazkidea\nZuzenbidean eta Nazioarteko Zuzenbidean lizentziatua Amsterdamgo Unibertsitatean (Pr. 1985). MBA ESADEn (Pr. 1987). 1988tik BANCO SABADELL taldeko fusio eta erosketen arduraduna izan zen. 2000. urtean sartu zen NORGESTION enpresan, Bartzelonako bulegoko bazkide zuzendari moduan.\tJon Uriarte Bazkidea\nAbokatua. Zuzenbidean lizentziatua, espezialitate Juridiko Ekonomikoa, Deustuko Unibertsitatean (Pr. 1983). Enpresen aholkularitza fiskaleko graduondoko ikasketak Universidad Pontificia de Comillas (ICADE) unibertsitatean, Madril. Madrilen jardun ondoren (1984-1988), PRICE WATERHOUSE konpainiak Donostian zuen bulegoko departamentu juridiko fiskalaren arduradun izan zen. 1992. urtean sartu zen NORGESTION enpresan eta gaur egun departamentu juridikoko eta zergetako departamentuko arduraduna da.\tIñigo Bilbao Bazkidea\nAbokatua. Zuzenbidean lizentziatua, espezialitate Juridiko Ekonomikoa, Deustuko Unibertsitatean (Pr. 1988). Enpresen aholkularitza fiskalean graduondoko ikasketak Deustuko Unibertsitatean. 1990ean ekin zion jarduera profesionalari PRICE WATERHOUSE konpainiako departamentu juridiko fiskalean abokatu gisa sartu zenean. 1993. urtean sartu zen NORGESTION enpresan eta egun merkataritza juridikoaren departamentuko arduraduna da.\tBruno Ruiz Arrúe Bazkidea\nZuzenbidean lizentziatua Madrilgo Unibertsitate Autonomoan (Pr. 1989). Ekonomia eta Enpresa-zuzendaritzako Masterra, I.E.S.E. Nafarroako Unibertsitatea, Bartzelona (Pr. 1993). Jarduera profesionala eraikuntzako industrien (FCC taldea, Madril) eta bankuen (kapital-merkatuko departamentua MIDLAND BANK Plc – HSBC Group, Madril) sektorean gauzatzen du. 1995. urtean NORGESTION enpresako aholkularitza eta Corporate Finance departamentuetan sartu zen.\tJosé Antonio Barrena Bazkidea - Zuzendari Orokorra\nEkonomia eta Enpresa Zientzietan lizentziatua Deustuko Unibertsitatean, ESTE (Pr. 1996). 1998. urtean ekin zion ibilbide profesionalari BANCO BILBAO VIZCAYA, SA bankuko enpresa kudeatzaile gisa. 2000. urte hasieran sartu zen NORGESTION enpresako aholkularitza eta Corporate Finance departamentuetan. 2009ko Martxoan enpresako Zuzendari Orokorraren Ondoko bezela izendatua izan zen eta 2011ko Martxotik aurrera Zuzendari Orokorra da.\tIñigo Garmendia Bazkidea\nAbokatua. Zuzenbidean lizentziatua, espezialitate Juridiko Ekonomikoa, Deustuko Unibertsitatean (Pr. 1998). Enpresen Aholkularitza Fiskalean Masterra Enpresa Institutuan (Pr. 1999). 1999. urtean NORGESTION enpresako departamentu juridiko fiskalean sartu zen.\tIgor Gorostiaga Bazkidea\nEkonomia eta Enpresa Zientzietan lizentziatua Euskal Herriko Unibertsitatean eta aseguru aktuarioa. Ibilbide profesionala ARTHUR ANDERSEN konpainian garatu du aholkularitza eta ikuskaritza departamentuko ekipoen arduradun gisa. 2001. urtean sartu zen NORGESTION enpresako aholkularitza eta Corporate Finance departamentuetan.\tAne Alkorta Bazkidea\nAbokatua. Zuzenbidean lizentziatua, espezialitate Juridiko Ekonomikoa, Deustuko Unibertsitatean (Pr. 1995). 1995. urtean NORGESTION enpresako merkataritza juridikoaren departamentuan sartu zen.\tFernando Fernández de Santaella Bazkidea - Zuzendari Orokorra NORACTIONen\nZuzenbidea Lizentziatua eta Enpresa Zientzietan diplomaduna Universidad Pontificia de Comillas (ICADE E-1). Enpresen Kudeaketan Masterra, MBA, Wallace E. Carroll Graduate School of Managementen, Boston College. Inbertsio bankutan (Rabobank, BNP España) Zuzendari Orokorraren ondoko eta Kreditu Zuzendari bezela esperientzia zabala du, inbertsio eta berregituraketa operazio askotan erantzunkizuna izan duelarik. Gaur egun NORACTIONen eta NORGESTION Madrilen Bazkide eta Zuzendari Orokorra da. I�igo Madariaga\nAbokatua. Zuzenbidean lizentziatua, juridiko-ekonomiko espezialitatea, Deustuko Unibertsitatean (1984ko Pr.). Instituto de Empresan, Madrid, MBA (1985) eta LL.M (Master in Tax Law, 1986). Bere ibilbide profesionala ERNST&WHINNEYren (gaur egun ERNST&YOUNG) lege eta zerga departamentuan hasi zuen. Gero BAKER&McKENZIEren Madrilgo ofizinan lan egin zuelarik. 1990ko irailean Grupo KAS-KESAn hasi zen, 1992ko abenduan PEPSICo Inc. Erosi zuena. 1993tik bere ibilbide profesionala PEPSICo Inc eta The PEPSI Bottling Groupen zerga eta lege arazoen departamentuan egin du. 2010ko irailean NORGESTIONen hasi zen.\t© 2010 NORGESTION | Madrid - Barcelona - Bilbo - Donostia Erabilerraztasuna


Adinekoen artean istripuak saihesteko ikastaroa Sopelan - Hiruka.eus\nJendartea Sopela 2018-02-12 17:58\nAdinekoen artean istripuak saihesteko ikastaroa Sopelan\nEkimenean parte hartzeko, ezinbestekoa izango da aldez aurretik izena ematea, Osakidetzako osasun-zentroan, Kurtzio kultur etxean edo Gizarte Zerbitzuetako bulegoan\n© ERANDIOKO UDALA | Ikusi handiago | Argazki originala\nAdineko pertsonen artean istripuak ekiditen laguntzeko eta lesio larriak eragiten dituzten erorketak prebenitzeko helburuagaz, "Adinekoen jausiak saihesteko tailerra" martxan ipini du Sopelako Udalak, Osakidetzaren laguntzaz. 60 urtetik gorako pertsonei zuzendutako ikastaroa, Kurtzio kultur etxean egingo dute, eta modulu bitan banatuta egongo da: lehenengoa, teorikoa, otsailaren 23an (11:00- 13:00) egingo dute, areto nagusian; eta bigarrena, praktikoa, martxoaren 2an (10:30-12:30), beheko solairuko geletan.\nModulu teorikoko parte-hartzaileek honakoen gainean lan egingo dute: jausiak zelan saihestu; zahartze-prozesua; osasun-berrikusteak; oinetako egokiak eroatea; eta bastoia, makuluak eta taka-taka ondo erabiltzen jakitea; osasunerako eta jausiak saihesteko jarduera fisikoaren onurak; eta Gizarte Zerbitzuko udal-baliabideak. Modulu praktikoan, aldiz, ohikoak diren egoerei zelan aurre egin erakutsiko zaie: berbarako, eskailerak zelan jaitsi eta igo, aulki batean zelan eseri eta altxatu, zelan oheratu eta zelan jaiki ohetik, eta eroriz gero zelan jokatu.\nTailerrak Eusko Jaurlaritzaren Osasuna Sustatzeko teknikariek, Sopelako osasun-zentroetako lagileek eta Udaleko osasun, kirol eta gizarte-zerbitzuetako teknikariek gidatuko dituzte. Ekimenean parte hartzeko, ezinbestekoa izango da aldez aurretik izena ematea, Osakidetzako osasun-zentroan, Kurtzio kultur etxean edo Gizarte Zerbitzuetako bulegoan.\nErorikoak dira Araban, Bizkaian eta Gipuzkoan 64 urtetik gorako pertsonen erdiek urtean izaten dituzten istripuen %92, gehienbat emakumeek. Erorketen ondorioz, urtean 13.500 pertsona artatu behar izaten dituzte larrialdi-zerbitzuetan, osasun-etxeetan zein ospitaletan, eta urtean 4.500 pertsona ospitaleratu behar izaten dituzte, udal-iturriek adierazi dutenez. Eroriko gehienak etxean gertatzen dira, edo etxearen inguruan, eta etxeko jarduerakaz edo eguneroko bizitzako jarduerakaz lotuta egon ohi dira; hala nola, norberaren garbiketagaz, otorduak prestatzeagaz, etxearen garbiketagaz edo etxe barruko edo etxetik kanpoko joan-etorriakaz.


Irekia Eusko Jaurlaritza - Gobierno Vasco :: Gobernu Kontseiluak oniritzia eman dio Euskal Autonomia Erkidegoan lan-zentroetan gazteak kontratatzeko Gazte Itzulerarako 1,77 milioi euroko laguntzen deialdiari (Gobernu Bilera 2019-12-10)\nGobernu Kontseiluak oniritzia eman dio Euskal …\n<img src="https://www.irekia.euskadi.eus/uploads/cover_photos/59136/original/fotoconsejo.jpg" style="max-width:100%" alt="" />\nArtolazabal: “Helburua da 35 urtetik behera dituzten, EAErekin lotura duten eta itzuli nahi duten edo azken 3 hilean itzuli diren gazteak euskal lan-merkatuan txertatzea”\nGobernu Kontseiluak oniritzia eman dio Euskal Autonomia Erkidegoan lan-zentroetan gazteak kontratatzeko Gazte Itzulerarako 1,77 milioi euroko laguntzen deialdiari. Helburua da honako eskakizun hauek betetzen dituzten gazteen kontratazioa sustatzea: 35 urtetik behera izatea, Euskal Autonomia Erkidegoan lan egin ez izana, azken 12 hilabetean EAEtik kanpora bizi izana, baina jaiotzez Euskadirekin lotura izatea, aurrez aurreko ikasketak egin izana eta titulu ofiziala eskuratu izana, administrazio-egoitza izatea irten aurreko 2 urtean.\nBeatriz Artolazabalen hitzen arabera, “helburua da, batetik, 35 urtetik behera dituzten, EAErekin lotura duten eta itzuli nahi duten edo azken 3 hilean itzuli diren gazteak euskal lan-merkatuan txertatzea, eta, bestetik, euskal enpresek Euskaditik kanpora lanbide- eta hizkuntza-gaitasunak eskuratu edo zabaldu dituzten gazteak sartzea.\nHorretarako, euskal enpresei kontrataziorako dirulaguntza ematen zaie, eta itzultzeko joan-etorrien gastuak direla-eta oraindik itzuli ez diren gazteei laguntzak ematen zaizkie. Lan-kontratuak mugagabea edo aldi baterakoa izan behar du, eta, gutxienez, 12 hileko iraupena izan behar du, lanaldi osoan edo partzialean; partziala bada, ez da izango ezarritako lanaldiaren % 70etik beherakoa.\nPrograma honetan parte hartzeko, gazteek Lanbidek garatutako Itzultzeko borondatea duten pertsonen fitxategian eman beharko dute izena. Haiek kontratatzean, gazteek lanbide-iraunkortasuneko eta EAEko egoitzako konpromisoa sinatu beharko dute, kontratuak irauten duen aldirako.\n2020ko ekitaldirako deialdiaren zenbatekoa 1.770.000 eurokoa izango da; haietatik, 1.670.000 euro enpresek kontratatzen laguntzeko, eta, kopuru horren barruan, 1.085.500 euro 2020ko ordainketa-kreditukoak eta 584.500 euro 2021eko konpromiso-kreditukoak. 100.000 euro gazteen joan-etorrirako laguntzetara bideratzen dira, 2020ko kreditu arruntari dagozkionak. Laguntza horiek Europako Gizarte Funtsarekin batera finantzatzen dira.\nEgungo deialdiaren garapenean, orain arte, betearazitako aurrekontua 142.000 €-koa izan da. Amaierako hartzaile-kopurua honako hau izan da: 13 pertsona kontratatu eta 12 enpresa onuradun. Beste 11 enpresak 12 pertsona kontratatzeko dirulaguntzaren eskabidea egin zuten. Kontratazio horiek, azkenean, ezin izan dira egin; izan ere, eskaintzetan ez du hautagai egokirik izena eman, eta enpresa batzuek premia izan dute kontrataziorako, eta denboraren aldetik berehalako kontratazioa lehenetsi dute eta eskabidearen izapide osoari uko egin.\nBestalde, 2019ko abenduan, 122 pertsona daude Lanbiden inskribatuta itzuli nahian eta deialdiaren bidez kontratatzeko interesa dutenak; haietatik, 67k beren lanbide-profila eman dute, laburtuta eta izengabe argitara dadin Lanbideren web-orrian eta, hala, enpresek ikusi ahal izateko.\nProgramaren zabalkundea eta euskal enpresek itzultzeko borondatea duten gazteen kontratazioa sustatzeko, 2017ko azaroan lankidetza-protokoloa sinatu zen Enpleguko eta Gizarte Politiketako Sailaren, Euskal Unibertsitate Sistemako unibertsitateen, Confebasken, ASLEren eta Konfekoop-en artean.\n2020ko deialdian, programan parte hartzeko eskaera egingo duten enpresa- eta gazte-kopurua areagotzea aurreikusten da; izan ere, oraintsu EAEra itzuli diren pertsonek ere 6 hilez programan parte hartu ahal izateko aukera gehitu da, eta, halaber, programa hori existitzen dela gero eta jende gehiagok jakingo du, hari zabalkundea eman ondoren.\n2020ko deialdian ezarritako aurrekontu-zuzkiduraren bidez, 120 kontratu eta joan-etorrirako 120 laguntza finantzatzea aurreikusten da. Helburu horrekin, egokitzat jotzen da deialdi honen aldez aurreko izapidetzea egitea, eskabideak aurkezteko epea 2020aren aldi luze batean indarrean egoteko eta, hala, EAEra itzuli nahi duten gazteak kontratatzeko enpresen eskabide-kopuru handiagoa izateko. Gazte Itzulera programa Enpleguko eta Gizarte Politiketako Saileko Gazteria Zuzendaritzarekin elkarlanean diseinatu da.


22:01, 31 abuztua 2012ko berrikusketa\n1.559 bytes added , Duela 9 urte\n21:41, 31 abuztua 2012ko berrikusketa (aldatu)\n22:01, 31 abuztua 2012ko berrikusketa (aldatu) (desegin)\n'''Mukosan ager daitezken zenbait arazo'''\nJaiotzen ari den hortzaren inguruko mukosaren inflamaio eta infekzioa. Oso mingarria izan daiteke, baina normalean hirugarren hagin iraunkorrarekin bakarrik gertatu ohi da.\nKisteak bezala, hauek ere hortza jaioko den lekuan agertzen dira aste batzuk lehenago. Hauek odol pilaketaren ondorioz sortzen dira, eta tratamendurik behar ez duten arren batzutean drenatu egiten dira.\nHortzak hortzoia zulatzen duenean sortzen den gorritasunari deritzo. Higiene neurri egokiak gomendatzen dira, benetako gingibitisa sahiesteko.\n''Listu kantitatea handitzea''


Mintzalagunen Euskal Herriko besta Hendaian ospatuko da | Euskal Herria | KAZETA\nMintzalagunen Euskal Herriko besta Hendaian ospatuko da\nEkainaren 5ean iraganen da Euskal Herriko Mintzalagunen besta. Bi urteko etenaren ondotik, aurten Lapurdiko herrian izanen da egun osoko egitaraua. 30 urte betetzear dira Donostiako Bagera Euskaltzale Elkarteak lehen mintzalagun taldeak abiatu zituenetik.\nMintza Egunaren aurkezpena, asteartean Hendaian. (@EuskaltzalenTopagunea)\nMaiatzaren 10ean egin dute Euskal Herriko Mintzalagunen urteko bestaren aurkezpena Euskaltzaleen Elkarteko Mintzapraktika Batzordearen koordinatzaile Maite Agirrek, Mintzaian Euskara elkarteko Eleuterio Jauregik, Hendaiako Auzapez Kotte Ezenarrok eta Hendaiako Euskararen Delegatu Itziar Aizpuruk. Lapurdiko herrian ospatuko da ekainaren 5ean.\nHogeita hamar urte betetzear dira Donostiako Bagera Euskaltzaleen Elkarteak lehen Mintzalagun taldeak martxan jarri zituenetik eta, gaur egun, milaka dira Euskal Herri osoan astero euskarazko mintzapraktika egiteko elkartzen diren lagunak, «herriz herri egitasmo hau sustatzen duten euskara elkarte, euskaltegi eta eragileei esker».\nHendaian eskaini duten agerraldian eman dituzten azken datuen arabera, 6.000 pertsonatik gora biltzen dira astero aurrez-aurre eta beste 1.000 aritzen dira sarean. Maite Agirrek azaldu duenez, azken bi urte hauetan sarea izan da momentu batzuetan elkartzen jarraitzeko aukera eskaini duena, eta asko handitu da parte hartzea.\n«Mintzaneteko edo Jalgi hadi mundurako sareetan mintzapraktika egiteko elkartzen diren kideak ere aurtengo Mintza egunean izango ditugu, denok elkartzeko aukera eskainiz», gaineratu du.\nBerrikuntza horrez gain, aurtengo Mintza egunak ere badu beste gehigarri bat. Euskaltzaleen Topaguneak eta Euskal Gorrak federazioak pilotaje bat jarri dute martxan pertsona gor eta entzumen urritasuna duten pertsonek euskara praktikatu dezaten eta Agirrek iragarri duenez, lehen aldikoz Mintza Egunean zeinu hizkuntzako interpreteak egonen dira.\nHendaiako Mintzaia elkartea lehen lerroan\nAntolatzaileek nabarmendu dutenez, besta honen helburua beti izan da txoko guztietako mintzalagunak beraien artean elkartzea, euskaraz egun pasa eder bat egiteko. Horrendako «Euskal Herriko Mintzalagun eta euskaltzale guztiak gonbidatu nahi ditugu jaira, harreman berriak sortzeko eta Mintzapraktika egitasmoa ezagutzeko aukera bikaina delako».\nMintza eguna orain arte Iruñean, Donostian, Getxon, Gasteizen, Arrasaten, Elizondon, Santurtzin, Elgoibarren, Urkabustaizen, Beran, Atarrabian, Derion, Hondarribian eta Lapuebla de Labarcan ospatu izan da. Bada, ekainaren 5ean estreinekoz Lapurdira heldu da ekimena, Hendaiako Mintzaian euskara elkartearen eskutik.\nHain zuzen, haiek ari dira Euskaltzaleen Topagunearekin batera Mintza Egunaren antolaketan. Eleuterio Jauregik agerraldian oroitarazi duenez, «2015etik dihardugu Hendaian euskalduna eta euskaltzalea egiten». Hain zuzen, urte hartan herrian buruturiko Plan Estrategikoaren baitan sortu zen Hendaiako euskara taldea, gerora Mintzaian elkarte gisa antolatu eta Euskaltzaleen Topaguneko kide bihurtu dena. Gogora ekartzekoa da, halaber, maiatzaren 6an Ipar Euskal Herriko beste bost elkarte batu dira federaziora.\n«Hasieratik gure helburu nagusia izan da euskararen erabilera Hendaian bultzatzea eta euskaraz aritzeko aukerak biderkatzea». Jauregiren ustez Hendaiako esperientzia baliagarria izan daiteke «Lapurdiko beste herrietan ere egitasmoa martxan jarri eta oro har Iparraldeko euskalduntzean eragiteko».\nEkainaren 5ean Mintza Egunera etortzen direnek Hendaia gertutik ezagutu eta Mintzapraktika zer den probatzeko aukera izango dute, egun osoko egitarauaren bueltan. Gaztelu aretoa izanen da bestaren gune nagusia eta Euskal Herri osotik autobusak antolatu dituzte Hendaiara etortzeko.


Debagoieneko Enplegu Azokan izena emateko epea luzatu dute - Debagoiena - Goiena.eus\nDebagoieneko Enplegu Azokan izena emateko epea luzatu dute\nMaialen Santos 2019-11-22 15:04\n2017ko Enplegu Azokako standetako bat.\n2020ko otsailaren 13an eta 14an egingo dute Debagoieneko Enplegu Azoka. Bertan parte hartu nahi duten enpresek aurrez eman beharko dute izena, eta, hasiera batean horretarako epea gaur amaitzen zen arren, azkenean, abenduaren 13ra arte luzatu dute, enpresa gehiagok parte hartzeko aukera izan dezaten.\nLan-orientazioa@debagoiena.eus helbidera idatzi behar dute parte hartu nahi dutenek. Debagoieneko Mankomunitateak lehenengoz antolatu du azoka –aurreko urteetan ere egin izan da, baina ez du Mankomunitateak antolatu–. Garaia Parke Teknologikoan egingo dute azoka, eta enpresentzako eta herritarrentzako prestakuntza saioak, lan bitartekaritza zerbitzua eta lan orientazioa uztartuko dituzte bi egunetan.\nEnpresei dagokienez, erakargarritasuna hobetu eta talentua erakarri eta mantentzea izango dute helburu, baita enpresen beraien online presentzia hobetzea ere. Horretaz gain, lan bila aktiboki ari diren pertsonen eta enpresen arteko gune bilakatu nahi dute azoka, hala, hautaketa prozesuak erraztu daitezen.\nEnpresek, egiteko ugari\nBertan jarriko dituzten standetan egongo dira enpresetako ordezkariak; eta gerturatzen diren herritarren profilak ezagutu eta curriculumak jasotzeaz arduratuko dira. Lan elkarrizketak ere gauzatuko dira: aurretiko hitzorduarekin zein gabe. Horretaz gain, enpresek beraien balio proposamena azaldu ahal izango diete gerturatzen direnei.\nAzokako egunetan ez ezik, Mankomunitateak ekintza gehiago antolatu ditu enpresetara begira. Azokaren aurretik, talentua nola erakarri lantzeko tailerra egingo dute. Azokaren ondoren, bestalde, enpresekin topaguneak antolatuko dituzte, eta enpresen online presentzia hobetzeko estrategiak garatuko dituzte, besteak beste.


Emakume bat etxetik botatzen saiatzen ari dira Bilbo Zaharrean\nBilbo Zaharreko bizilagunari asteartean jakinarazi zioten bi egunen buruan kaleratuko zutela etxetik. Ertzaintza eta Bilboko Udaltzaingoa bertaratu dira etxegabetzea gauzatzera, eta dozenaka pertsona aurkitu dituzte atarian, kaleratzea geratzeko asmoz.\nAlokabidek familia bat etxegabetu du Barakaldon\nEusko Jaurlaritzaren menpeko Alokabide eta Visesa sozietate publikoek bultzatu dute etxegabetzea, Berri Otxoak eta Argitan elkarteek salatu dutenez. Biolentzia matxista jasan duen emakume bat eta bi adingabeko utzi dituzte kalean.\nErrotabidea higiezinen enpresak bikote bat eta bere lau seme-alabak etxetik kaleratu nahi ditu Iruñean\nDatorren astelehen goizean, urriak 21, Iruñean bizi den bikote bat eta euren lau seme-alabak etxegabetzen ahaleginduko dira. Errotabidea enpresaren Babes Ofizialeko Etxebizitzetan (BOE) bizi dira egun, eta ezin dute Nafarroako Gobernuak diruz lagundutako alokairu soziala ordaindu.


KONFESIO ONAREN KONDIZIOAK\nG: Zenbat dirade Konfesio onaren kondizioak?\nE: Bost jauna.\nE: Lenengoa, Examiña. Bigarrena, Dolorea. Irugarrena, Propositua. Laugarrena, Konfesioa. Bostgarrena, Satisfazioa.\nG: Zer gauza da examiña?\nE: Pekatu egin dituanak memoriara ekartzea, konfesatzeko guztiak.\nG: Zenbat denbora bear da pekatuak memoriara ekartzeko?\nE: Ez da denbora señalaturik, baizikan bere kapazidadearekin, eta denbora konfesatu gabe egon danarekin konforme, bear du artu denbora nezesitatzen duana; Ta ipiñi negozio inportanzi andiko batean ipinten dan kuidadoa, zergatik au da egitekorik inportanteena.\nG: Nondik ekarriko dituzu pekatuak memoriara?\nE: Jainkoaren Legeko Mandamentuetatik, ta Eliza Ama Santarenetatik, konsideratzen duala, zer Mandamenturen kontra egin duan pekatu, eta zenbat bider, bere personaren estadu, ofizio edo enpleoarekin konforme, ateratzeko onela garbiro kontua pekatu pensamentuz, itzez, eta obraz egin dituanenaz.\nG: Zer gauza da Dolorea?\nE: Jaungoikoa ofenditutako damutasuna.\nG: Zenbat modutan da Dolorea?\nE: Bitan, batari deritza Kontrizioa, ta besteari Atrizioa.\nG: Zer gauza da Kontrizioa?\nE: Da, Jaungoikoa ofenditutako damutasuna, izanagatik aren Dibina Majestadea dan bezin ona, santua, eta amablea.\nG: Zer gauza da Atrizioa?\nE: Jaungoikoa ofenditutako damutasuna pekatuaren itsusitasunagatik, edo zergatik pekatua dala mediante, aparta gaitzakean Zeruko Gloriatik, eta kastigatu Infernuko penakin.\nG: Zein da dolore oetan bietan onena?\nE: Kontrizioa da askoz obea Atrizioa baño; zergatik akto Kontriziozko egiazkoa egiten duanari, konfesatzeko proposituarekin barkatzen zaizka pekatuak konfesatu baño lenago, eta akto au egiten duan instante artan gelditzen da Jaungoikoaren grazian, baña Atriziozko aktoa egiten duanari etzaizka barkatzen pekatuak konfesioko Sakramentuarekin batean baizik; eta onegatik balijoaz Konfesatzera persona bi, bata Kontrizioaren dolorearekin, eta bestea Atrizioarekin eta biak illko balira konfesatu baño lenago, Kontrizioarekin dijoana salbatuko lizateke, eta kondenatuko lizateke Atrizioarekin dijoana.\nG: Pekatu mortalean dagoana, arkituko balitz iltzeko peligroan, eta konfesore gabe, nola libratuko lizateke pekatutik?\nE: Akto Kontriziozko bat eginda.\nG: Zer gauza da propositua?\nE: Da determinazio firme bat ez bere bizitzako denbora guztian beñere pekaturik egiteko, eta apartatzeko pekatu egiteko okasio guzietatik.\nG: Apartatzen ez danak pekatu egiteko okasiotik, apartatu al ditekeala, daduka propositu egiazkoa?\nE: Ez jauna, baizikan falsoa.\nG: Zer aditzen dezu Konfesioagatik?\nE: Konfesatzea pekatu mortal guziak utzi gabe batere lotsaz konfesatu gabe.\nG: Bada pekatu benialak konfesatzeko obligaziorik?\nE: Obeago da konfesatzea, baño ez da obligaziorik.\nG: Pekatu mortal bat konfesatzea aztutzen bazaio, egingo du Konfesio ona?\nE: Egingo du Konfesio ona ezpazaio aztutzen examiñaren faltaz, baña izango du obligazioa konfesatzeko urreneko konfesioan pekatu aztutzen zaiona.\nG: Pekatu mortal bat lotsaz konfesatu gabe utzitzen debanak, salba diteke beste penitenziarekin?\nE: Ezin salba diteke egingo balitu ere Santu guztiak egin zituen baño penitenzia geiago.\nG: Aurkitzen bada pekataria pekatu txit grabe, eta itsusi batekin, edo askorekin billatuko du erremedioa Erromara juan gabe?\nE: Edozeiñ konfesorek billatuko dio erremedioa Erromara juan gabe.\nG: Akusa dezake Konfesoreak penitentea Inkisiziora?\nE: Ezin akusa dezake bizirik dagoala erreko balute ere.\nG: Beraz ez da eskusarik batere, pekatuak konfesatu gabe utzitzeko?\nE: Ez jauna, eta konfesatzen eztituana bere kulpaz kondenatuko da erremedio gabe.\nG: Zer gauza da satisfazioa?\nE: Pagatzea Penitenziako obrakin pena, pekatuakgatik zor dana.\nG: Zertan konsistitzen da satisfazio au?\nE: Konfesoreak ematen duen penitenzia azeptatzean, eta kunplitzean.\nG: Penitenzia azeptatzen duanak, kunplitzeko intenzioarekin, egiten du konfesio ona, ezpadu kunplitzen?\nE: Bai jauna, baño kunplitu gabe utzitzen duan penitenzia grabea bada, egiten du pekatu mortala, ta gelditzen da obligazioarekin, pekatu au konfesatzeko, urreneko konfesioan.\nKONFESATZERA DIJOANEAN ESATEKO\nJaun altu, ta Soberanoa, eta Jaungoiko eternoa, Aita, eta Semea, eta Espiritu Santua. Nik sinisten det firmemente, emango diezula premioa onai, eta kastigua gaiztoai. Dadukat nere pekatu guzien damutasuna Zu zerana izanagatik, eta zergatik amatzen zaitudan beste gauza guztiak baño geiago. Proponitzen det firmeza guziarekin emendatzea Zure grazi Dibinoarekin, eta nai det kunplitu penitenzia Konfesoreak ematen didana. Eta dadukat esperanza Zure ontasun, eta miserikordia infinitoagan barkatuko dirazula, eta salbatuko nazula, nere Jesu-Kristo Jaunaren merezimentu andiakgatik. Amen. Jesus.\nKONFESATU EZKERO ESATEKO\nEmaten diozkat grazia asko nere Jesu-Kristo Jaunari, zergatik utzi ziran onen erremedio erraza, eta suabea nere pekatuen barkazioa alkanzatzeko, eta proponitzen det ez geiago aren Dibina Majestadea ofenditzea.


LASKIBAR, Iker. Hezkuntzari aplikaturiko Teknologia Berrietan trebatua\nTeknologia berriak: Internet gela barruan?\nLASKIBAR, Iker. Hezkuntzari aplikaturiko Teknologia Berrietan trebatua Saila\nZer da Internet eta zertarako balio du? Zertarako erabil dezakegu hezkuntzan? Gela barruan sar al daiteke? Artikulu honetan eta hurrengoetan galdera hauei erantzuten saiatuko naiz.\nOrain arte daukagun datu-baserik handiena Internet da. Interneten ia nahi dugun informazio guztia lor dezakegu, eta bestalde, zerbitzu pila bat eskaintzen dizkigu. Jarraian aurkezten den zerrendan Interneten erabil ditzakegun zerbitzu batzuk agertzen dira:\n- www (World Wide Web): hau da gehien erabiltzen den zerbitzua. Honen bidez gero aipatuko ditudan zerbitzu guztietara hel gaitezke. www-ren bidez informazio dexente lor dezakegu (http://www.eurosur. org/spa/educacio.htm).\n- Berri taldeak : iragarki taula baten antzekoak dira. Interneten bidez idaztea nahiz irakurtzea posiblea da:\n- Bideo hitzaldia : honen bidez beste lagun batzuekin hitz egin dezakegu gure pantailan ikusten ditugun bitartean. Horretarako web kamera bat erabili behar dugu. Zer da web kamera? Ordenagailuan konektatzen dugun kamera txiki bat. Honela, beste leku batean dagoen pertsona baten hitzaldia ikus eta entzun dezakegu. Irudi zehaztasun egokia lortzeko, ordea, konexio ona eduki behar dugu.\n- Bilatzaileak : Interneten hainbeste informazio dago non bilatzaileen erabilera beharrezkoa bihurtu den. Bilatzaileak informazioa bilatzeko tresnak dira. Hainbat motatako bilatzaileak dauzkagu: gaikakoak, orokorrak eta abar. Horiekin arazoa konponduta zegoela zirudien, baina ez da hala izan, orain bilatzaile gehiegi sortu baitira, eta hori ere arazo bilakatu da. Ondorioz, bilatzaileen bilatzaileak sortu dira. Horiek gai bati buruzko bilatzaile egokienak bilatzen dituzte.\n-http://www.buscopio.com (bilatzaileen bilatzailea)\n- Eztabaida zerrendak : gai bati buruz interesatuak daudenek izena ematen dute eta taldeko guztiek besteen iritziak eta erantzunak posta elektronikoz jasotzen dituzte. Horrela, bai irakurtzeko bai idazteko aukera daukate. Eztabaida zerrendei esker lan talde asko sortzen ari dira.\n- Foroak : foroetan jendeak bere galderak uzten ditu eta sartzen direnek erantzuteko aukera dute. Edonork parte har dezake, bai eta idatzitako galderak eta erantzunak irakurri ere. Ia edozein gairi buruzko foroak aurki ditzakegu.\n- FTP (File Transfer Protocol): fitxeroak (dokumentuak, softwarea eta abar) ordenagailuen artean aldatzeko sistema bat da. Normalean logina eta gakoa beharrezkoa da. Dena den, ftp batzuetan login anonymous edo guest idazten badugu eta gakorik ez, sartzeko aukera ematen digute. - Posta elektronikoa : posta elektronikoari esker gure mezuak bidaltzen ditugun helbidera berehala iristen dira. Ohiko posta baino abantaila gehiago ditu. Alde batetik azkarragoa da, eta baita merkeagoa ere. Gainera, posta gutxiago galtzen da bidean. Posta elektronikoak argazkiak, dokumentuak eta abar bidaltzeko aukera ere ematen du. Abantailarik handiena, dena den, ekonomikoa da. Mezua pertsona bati edo ehun pertsonei bidaltzeak, lau lerroko mezua bidaltzeak edo mila orriko lana bidaltzeak, prezio bera du, informazio digitalak ia ez dauka pisurik eta. Interneten bidez posta elektronikoko kontu bat sortzeko aukera ere badugu.\n- Telnet : gure ordenagailutik beste ordenagailu bat erabil dezakegu telneti esker. Beste ordenagailuarekin konektatu eta gero, ordenagailu hark baimena eman behar digu erabili ahal izateko. Gaur egun programa batzuei esker, beste ordenagailu bat konpon dezakegu fisikoki dagoen lekura joan gabe. Adibidez, nire ordenagailutik Erroman dagoen ordenagailu bat konpon dezaket biak Interneten bidez konektatuta baldin badaude.\n- Txat guneak : txat guneak telefonoak bezalakoak dira, baina hitz egin beharrean idatzi egiten da. Mezu bat idatzi eta beste pertsonak berehala irakur dezake bere ordenagailuan, eta bueltan erantzun. Kontuan izan behar dugu ikastetxeek eskuarki tarifa finkoa daukatela eta gaur egun posible dela telefono moduan erabiltzea; mikrofonoa eta bozgorailuak soilik behar ditugu. Zer esan nahi du horrek? Prezio berean hitz egin daitekeela ordenagailuaren bidez Mutrikun edo Kuban dagoen pertsona batekin. Hau da, konexio ona izanez gero, ikasleek Ingalaterran dauden beste ikasleekin hitz egin dezakete eta ikastetxeak ez du diru gehiago gastatuko Interneten bidez informazioa bilatzen aritzen badira baino.\nInterneten zerbitzuak gelan Orain arte Internetek eskaintzen dizkigun zerbitzuak ikusi ditugu. Baina zertarako erabil ditzakegu zerbitzu horiek hezkuntzan?\no Proiektu kooperatiboak egiteko: beste eskolekin proiektu kooperatiboak heda ditzakegu. Adibidez, kultura desberdinak lantzeko, hizkuntzen ahoskera eta ortografia lantzeko, irakasleek arazo berdinak daukatenean elkarri laguntza emateko, irtenbideak bilatzeko eta abar.\no Eskolaren, gelaren, irakasgaiaren web orria egiteko. Nire ustez, hau oso garrantzitsua da. Ikastetxearen web orriaren bidez gurasoek ikastolako berriak, emango diren hitzaldiak eta abar irakur ditzakete. Ikastolako aldizkaria ere hor jar daiteke. Gelaren web orrian ebaluaketen datak, egin behar diren lanak, noiz izango diren hurrengo ibilaldiak, urtebetetzeak... ager daitezke. Irakasgaiaren web orria egiten badugu, apunteak, beste web orri interesgarriekiko loturak... jar daitezke.\no Txat guneen bidez, beste zentroetako ikasleekin eztabaidak, lan kooperatiboak eta abar burutzeko.\no Lanak dokumentatzeko: irakasleek informazio gehiago aurkitzeko aukera daukate. Ikasleek bere lanak egiterakoan informazio gehiago bila dezakete ordenagailuan eskolako liburuetan baino. Adibidez, Nasak daukan orrian (http://www.nasa.gov) ikasleek aurreko orrialdean agertzen diren argazkiak lor ditzakete bere lanetan ipintzeko. o Software didaktikoa lortzeko: Interneten badaude programak jaisteko aukera ematen duten orri batzuk:\nPrograma pila bat lor ditzakegu orri horien bidez. Programa bat jaitsi baino lehen begiratu egin behar dugu ezaugarrien artean ea Freeware ala Shareware jartzen duen. Software bat Freeware izateak nahi dugun denbora guztian erabil dezakegula esan nahi du; Shareware ipintzen badu, ordea, erabiltzeko epea amaituko zaiola esan nahi du; hau da, hamabost egun edo hilabeteren ondoren, nahiz eta programa hori erabili nahi izan, ordenagailuak ez ditu utziko. Beste batzuetan, Shareware jartzen duenean softwareari aplikazio batzuk falta zitzaizkiola esan nahi du. Orduan, programa mota bat gustukoa badugu Freeware bertsioa lortzen saiatu beharko dugu.\no Beste material didaktikoak lortzeko: Interneten bidez material didaktiko asko ezagut dezakegu. Adibidez, beste lekuetan erabiltzen diren programa didaktikoak, material digitala eta abar.\no Tutoretza telematikoa egiteko: aukera hau unibertsitaten erabiltzeko oso egokia izan daiteke. Ikasleek ez daukate tutoretza orduetan bulegora joan beharrik eta beste batzuk ez daukate joateko aukerarik ere. Gaur egun ikasle askok ikastearekin batera lan egiten dute (ikasleen bizitza ez da hain erraza eta). Horregatik, posta elektronikoa edo txat gunea erabiltzea ez zait ideia txarra iruditzen.\no Beste lekuko irudiak linean ikusteko: munduko leku pila bat "bisita" ditzakegu web kameren bidez, hau da, beste leku batean orain gertatzen ari dena ikusteko aukera daukagu. Leku batzuetan kamara kontrolatzeko eta argazkiak ateratzeko aukera ere badugu. Adibidez, irudi hauek Interneten daude:\no Egunkariak irakurtzeko: ia egunkari guztiek web orria daukate. Honela, batzuk eta besteek gai bati buruz esaten dutenaren konparaketa egin ondoren, hedabideei buruzko hausnarketa bat egin dezakegu ikasleekin. Nola azaltzen da berri bera egunkari desberdinetan? Zein motako analisiak egiten dira egunkari bakoitzean? Orain dela sei urte, zer esaten zuen ez dakit nork gai bati buruz eta zer esaten du orain? Nori buruz hitz egiten dute egunkari batzuek eta nori buruz ez dute inoiz hitz egiten? Egunkarien helbideak nahiko erraz aurkituko dituzue bilatzaile baten bidez.\no Irratia entzuteko: era berean, irratiek ere web orriak dituzte. Beren web orriek irratia entzuteko aukera ematen digute eta zenbaitek aurreko egunetako programak entzuteko aukera ere bai.\no Telebista ikusteko: telebista ere ikus daiteke Interneten bidez. Oraingoz kalitatea nahiko txarra da, baina gero eta hobeago izango dela suposatzen da. Egunkarietan bezala, berezko bilatzaileak dituzte gai bati buruz informazioa lortzeko eta, batzuk ikusteko aukera ere bai.\nUste dut nahikoa duzuela udan praktikatzeko. Ea datorren kurtsoan ikasten jarraitzen dugun. Animo eta ondo izan. \nXIRULA MIRULA: Badok hamalauXirula Mirulak DBHrako bideo-zintak kaleratu dituHEKO KolektiboaTINKO Euskara Elkartea: Euskara zine aretoetaraXIMENEZ MAIA, Josu: Azkenik KLIK 2.2 euskaraz!Baliabide multimedia erabilterraza, euskaraz eta doanARAMENDI JAUREGI, Pello: Espainiako estatuko Hezkuntza helbideak InternetenOrdenagailuak? Bai,HEKO: Hezitzaile eta komunikatzaileen kolektiboaZatoz jolastera!bideoa kaleratzear duguABASCAL, Julio:SANCHEZ, Seve: Zinea Filosofia jakintzagaianTABOADA, Lourdes:Teknologia berriak: Informatika. Irakatsi aurretik, ikasi egin behar daTeknologia berriak: Teknologia berriak hezkuntzanTeknologia berriak: Telebistaren erabilera hezkuntzanKoldo Mitxelena zinema kritikariaTeknologia berriak: Bideoak eskaintzen dizkigun aukerakLASKIBAR, Iker: Teknologia berriei begirada desberdin batBAZTANGO HERRIETAKO ESKOLAK: Kazet@ aldizkaria saritu duteTeknologia berriak: Softwarearen azterketa eta sailkapenaTeknologia berriak: TIEC kongresuaIKASBIDE ikastetxea, Donostia: eIkasbide proiektua. Haur eta Lehen Hezkuntzan IKTBak epe motzeanintegratzeko moduaBadator Jolasen altxorra bideoaTeknologia berriak: Klik programa eta honen arrakasta eskolako hezkuntzanTeknologia berriak: Ikasleen segurtasuna Interneten: eskolaren erronka berriakTeknologia berriak: Bertso doinutegia Interneten eskuragarriLAREKI, Arkaitz: Nola irakasten dute DBHko irakasleek?Irakasteko modu berri bat baliabide teknologikoak erabilizBirakusi aldizkaria eta web guneaMuga guztien gainetik... euskaraz!: BEURKO institutua, Barakaldo: Irratia, mintzamena lantzeko makinaTelebista etxean eta eskolanBegiradaren heziketa eskolan5 urteko haurrak mezu elektronikoak idaztenwww. apoa.net Ipuin didaktikoak sareanAlizia errealitatearen herrian. Informazioaren teknologia berriak irakaskuntzaren egunerokoan M-learning : joan eta ikertuSuper Bat: telebistaren eragina haurrenganInformatika hezkuntzanXIMENEZ MAIA, Josu: Informatika aztertzen: lan talde baten esperientziaZer irakur dezakegu irakasle, ikasle eta gurasook?Informatika: azken mamu gorriari, adeitasunezwww.semealabok.net Gurasoentzako leiho berri batIgo zaitez WebQuest-aren trenera!Ikasmahai digitala, Barakaldoko ikasleen asmakuntza. Elhuyarrenwww.saretik.net/ostadarraRICHARD STALLMANINTERNET ETA ESKOLAWikiak eta webquestak irakaskuntzan Blogak irakaskuntzanIrakaskuntza 2.0: WEB 2.0 baliabideak eta konpetentzia digitalaIrudi eta soinu digitala (oinarrizko maila)Bideo jokoak eta hezkuntza. Euskal Herrian egindako ikerketaEuskarazko hedabideak, beste jauzi baterako orduaTelebistak balio positiboak pizten ditu nerabeenganSakanako ikastolen komunikazio-plana Ikastoletako lana gizarteratuz Web 2.0 eta Google aplikazioak irakaskuntzanBideoa: editatzen ikasteko, 'Pinnacle Studio�-ren bidez Zatoz jolastera! (DVDa)Jolasen Altxorra (DVDa)Ilargiaren sekretua (DVDa)Begiradaren heziketa (DVDa+Liburua) © 2005


Etiketa: ebay | Martech Zone\nKonplexutasun ugari dago ecommerce-rekin - ordainketa prozesatzea, logistika, betetzea, bidalketa eta itzulketak arte - enpresa gehienek gutxietsi egiten dute negozioa linean hartzen duten bitartean. Bidalketa da, beharbada, lineako edozein erosketen alderdirik garrantzitsuenetako bat: kostua, entrega-data estimatua eta jarraipena barne. Bidalketa, zerga eta tasen kostu osagarriak abandonatutako erosketa-orga guztien erdiaren erantzule ziren. Bidalketa geldoa izan zen abandonatutako erosketen% 18ren erantzule\nOnartu beharko zenituzkeen lau merkataritza elektronikoko joerak\nAstelehena, otsaila 4, 2019 Asteazkena, urria 28, 2020 Laura Himmer\nMerkataritza elektronikoaren industria datozen urteetan etengabe haziko dela espero da. Teknologiaren aurrerapenak eta kontsumitzaileen erosketen lehentasunak aldatzeagatik, gogorra izango da gotorlekuak mantentzea. Azken joerekin eta teknologiarekin ondo hornitutako merkatariek arrakasta handiagoa izango dute beste saltzaileekin alderatuta. Statistaren txostenak dioenez, merkataritza elektroniko bidezko merkataritza globalaren diru-sarrerak 4.88 bilioi dolarrekoak izango dira 2021erako. Horregatik, merkatua zeinen azkarra den pentsa dezakezu\nAsteazkena, apirila 19, 2017 Frida Cooper\nMerkataritza Elektronikoa txikizkako industria hartzen ari da minutuz. Are gehiago, zailagoa da adreilu eta mortero dendak mantentzea. Adreiluzko dendetan, ez da inbentarioa biltzea eta kontuak eta salmentak kudeatzea. Denda fisikoa erabiltzen baduzu, hurrengo mailara pasa behar duzu. Eman erosleei arrazoi sendoa zure dendara jaisteko denbora pasatzeko. 1. Eman esperientzia, ez soilik produktuak\nZazpi arazo nagusi merkataritza sozialarekin\nAstelehena, apirila 3, 2017 Kevin North\nMerkataritza soziala modako hitz handia bihurtu da, hala ere, erosle eta saltzaile askok erosketa eta salmentarekin "sozializatzen" jarraitzen dute. Zergatik da hau? Arrazoi berdin asko direla eta, urte asko behar izan ziren merkataritza elektronikoa adreiluzko merkataritzarekin serio lehiatzeko. Merkataritza soziala ekosistema eta kontzeptu heldugabea da, eta denbora beharko du, besterik gabe, merkataritza elektronikoa gaur egun bihurtu den ondo oliatutako transakzio unibertsoari aurre egiteko. Gaiak dira


anarchist cookbook-ek 40 urte (edo sukaldari damutua) yolanda pividal “Anarchist Cookbook free download” idazten dugu Google bilaketa leihatilatxoan, eta bi segundo igaro aurretik, lehendabiziko loturak biribil batean sartuta dagoen A bat duen webgunera bidaltzen gaitu. Bertan honakoa irakur dezakegu: “Sorry, after much debate we’re not prepared to provide the anarchist cookbook for download anymore (…) In Britain there are a number of cases of pretty regular but curious people getting on the wrong side of the law from simply possessing a copy!”\n“Barkatu. Barne eztabaida ugariren ostean, Anarchist Cookbook deskargatzeko aukera ez eskaintzea deliberatu dugu (...) Britanian, kopia soil bat izateagatik legearekin arazoak izaten ari den jendearen kasuak gertatzen ari dira¨.\nThe Anarchist Cookbook, ¨legez kanpoko¨ errezeten best-sellerra eta legenda urbanoen ontzia denak, 40 urte bete berri ditu. Izenburuak dioenaren kontra, zerikusi gutxi du mugimendu anarkistarekin. 1968an, Manhattan-ko Lower East Side ¨iraultzailean¨ familia burges batean hazitako gazte batek Vietnamgo gudan borrokatzera joateko deia jaso zuen; ez zuen inolako loturarik alderdi edo mugimendu politikoekin. Haren hitzetan, ¨sinisten ez zuen guda batean parte hartzera derrigortua egoteak¨ piztu zion amorruagatik sortu zuen batzuentzat biolentziaren erabilera demokratizatu eta ¨everyman bombaker¨ garaiari hasera emango zion eskuorri-bilduma hau. Beste batzuentzat, gudaren aurkako desobedientzia zibilaren sinboloa, eta, gaur egun, ¨Wikileaks garaiari¨ esker Ipar Amerikako konstituzioko enmendarik erabilienetakoa den adierazpen askatasunaren ikonoa da.\nBeste batzuen artean, lehergailuak egin, gizon bati burua moztu piano soka batekin, telekomunikazio sabotaiak gauzatu edo eta arinagoak diren beste pasaia batzuk, platano azalaren sustantzia psikoatiboen erabilera (garai batean AEBko drogaren aurkako bulegoa hankaz gora jartzeko botatako ergelkeria) guztiek osatzen dute ¨insurgentzia¨ eskuorri hau. Powell-ek ez zuen informazioa liburu debekatuetatik edo artxibo sekretuetatik atera, New Yorkeko liburutegietan hautsa biltzen zuten entrenamendu militarren eta Boy Scouten gidetatik baizik, eta informazio horri guztiari anti-sistema panfletoetako hizkuntza eta berezkoa zuen literatura gaitasuna gehitu zizkion. Bitartekorik, aldaketarik eta zuzenketarik gabe, lehen enmendaren bandera aireratzen zuen Lyle Stuart editore ausartak 1971. urtean eskuizkribuaren lehen edizioa argitaratu zuen. Bi milioi ale baino gehiago saldu zen mundu osoan.\nArrakasta garai baten ostean, liburua ia desagertu zen Reagan-Tatcher ardatz neoliberalaren eskutik eta kontrolpean bizi zen gizarte zibilaren garaian, agente federalentzat izan ezik. Izan ere ahalegindu ziren testuaren eta hainbat bortizkeria ekintzen arteko lotura frogatzen, besteak beste, 1976an Kroaziako talde independentista batek Manhattango Central Station-en lehergailua jarri zutenean.\nKristau anglikarra eta ¨gatazka konponbideetan¨ aditu bihurtu zen egilearen bizitzan desagertzear zegoen laino bat zena, berpiztu egin zen Internet sarearen zabalkundearekin. Komunikazioaren autobidean, Anarchist Cookbook-ek moldaketa eta bertsio berriztatuak izan zituen. 80ko hamarkadaren amaieran eta 90ekoaren hasieran, planetako nerabe talde ugarik Anarchist Cookbook II (ASCII) biltzen hasi ziren. Garai horretakoak dira izen handikiak zituzten The Temple of the Screaming Electron edo The pirates Hollow buletinak. Beranduago, egile anonimoa zuen Anarchist Cookbook 2000 bertsioa eta zinemaren historiara pasako ez den izen bereko filma azaldu ziren.\n“Cookbook” uholde horrek lan originalaren egileak bere isiltasuna haustea eta plazara itzultzea eragin zuen. Oraingoan, ordea, ez zen anarkiaren aldeko idazle iraultzaile gisa azaldu, egile damutu gisa baizik: “Liburuaren ideia nagusia zen biolentzia onargarria zela aldaketa politikoa eragiteko. Egun ez dut horretan sinisten (...) Iruditzen zait inprimatu beharko ez litzatekeen argitalpen arriskutsu bat dela” (“The central idea to the book was that violence is an acceptable means to bring about political change. I no longer agree with this (…) I consider it to be a misguided and potentially dangerous publication which should be taken out of print”). Hala zioen dozenaka blog eta webguneetan. Eraginkortasunik ez duen damua, bere editorearen eskuetan utzi zituelako eskubideak, eta honek, Lyle Stuart-ek, hogei eta hamar urte beranduago, egun argitaratzen duen argitaletxeari saldu zizkiolako. ¨Barkamena eskatzen diegu liburua kuriositatez edo barre batzuk botatzeko irakurri behar zutenei –horretarako eskaintzen genuelako–, baina gaur egun ez du merezi honek eragin dezakeen arazo potentzialak¨ hitzekin amaitzen da deskarga askea eskaintzen zuen webgunearen mezua. Arazo horiek, ordea, ez omen diete eragiten Amazon eta Borders bezalako “mainstream” liburu saltzaile handiei. 20 dolarren truke eta saguari klik eginez, errezeta liburu anarkistaren 160 orrialde izan ditzakezu etxean aperitif ordurako, molotov koktela nola prestatu jakin dezazun.


Coudeville-sur-Mer - Wikipedia, entziklopedia askea.\nDaniel BAZIRE (2014-2020)\n48° 52′ 52″ N, 1° 31′ 37″ W / 48.8811°N,1.5269°W / 48.8811; -1.5269Koordenatuak: 48° 52′ 52″ N, 1° 31′ 37″ W / 48.8811°N,1.5269°W / 48.8811; -1.5269\nBréhal, Anctoville-sur-Boscq, Bréville-sur-Mer, Chanteloup, Hudimesnil, Longueville, Saint-Jean-des-Champs eta Saint-Planchers\nCoudeville-sur-Mer Frantziako udalerria da, Manche departamenduan dagoena, Normandia eskualdean. 2013an 766 biztanle zituen.\n2007an Coudeville-sur-Mer udalerrian erroldatutako biztanleak 766 ziren. Familiak 301 ziren, horien artean 67 pertsona bakarrekoak ziren (28 bakarrik bizi ziren gizonak eta 39 bakarrik bizi ziren emakumeak), 103 seme-alabarik gabeko familiak ziren, 117 seme-alabak dituzten bikoteak ziren eta 14 seme-alabak dituzten guraso-bakarreko familiak ziren.\n2007an 603 etxebizitza zeuden, 309 familiaren etxebizitza nagusia ziren, 257 bigarren erresidentzia ziren eta 37 hutsik zeuden. 583 etxeak ziren eta 15 apartamentuak ziren. 309 etxebizitza nagusietatik 255 bere jabearen bizilekua ziren, 51 alokairuan okupaturik zeuden eta 4 doan lagata zeuden; 1ek gela bat zuen, 10 etxek bi zituzten, 29 etxek hiru zituzten, 72 etxek lau zituzten eta 197 etxek bost zituzten. 267 etxek euren parking plaza propioa zuten azpian. 120 etxetan ibilgailu bat zegoen eta 177 etxetan bat baino gehiago zituzten.\nCoudeville-sur-Mer udalerriko biztanleria-piramidea 2009an .\n2007an lan egiteko adina zuten pertsonak 474 ziren, horien artean 347 aktiboak ziren eta 127 inaktiboak ziren. 347 pertsona aktiboetatik 318 lanean zeuden (166 gizon eta 152 emakume) eta 30 langabezian zeuden (10 gizon eta 20 emakume). 127 pertsona inaktiboetatik 61 erretiraturik zeuden, 36 ikasten zeuden eta 30 "bestelako inaktibo" gisa sailkaturik zeuden.\n2009an Coudeville-sur-Mer udalerrian 348 unitate fiskal zeuden, 862,5 pertsonek osaturik. Pertsona bakoitzeko diru-sarrera fiskalaren mediana urteko 18.853 euro zen.\n2007an zeuden 27 komertzioetatik, 1 janari enpresa zen, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 6 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen, 5 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 igeltseroa zen, 2 zurginak, 1 iturgina, 1 argiketaria eta 1 jatetxe.\n2000. urtean Coudeville-sur-Mer udalerrian 32 nekazaritza-ustiategi zeuden, 630 hektarea erabiltzen.\nBréhal (2,2 km)\nBréville-sur-Mer (2,9 km)\nHudimesnil (3,3 km)\nBricqueville-sur-Mer (3,4 km)\nChanteloup (3,5 km)\nOrriaren azken aldaketa: 4 iraila 2020, 14:33.


LH 5. maila | HEGOALDE IKASTOLA | 2 orrialdea\nKategoriaren artxiboa: LH 5. maila\n03/05/2021 -n Administrazioa-kargitaratuta\nNatur Zientzietan materiaren gaiarekin hasi gara eta masa, bolumena eta dentsitatea ikasten ari gara. Gelan landutakoa modu praktiko batean barneratzeko, esperimentuak burutu ditugu.\nKategoriak Jarduerak, LH 5. maila\t| Utzi erantzuna\n30/04/2021 -n Administrazioa-kargitaratuta\nKirol alternatiboen mundu zabalean… oraingoan COLPBOL.\nKategoriak Jarduerak, LH 4. maila, LH 5. maila\t| Utzi erantzuna\n29/04/2021 -n Administrazioa-kargitaratuta\nGaztelanian ESTEREOTIPOEN proiektua landu dugu eta honi amaiera emateko, 4. mailako lagunen aurrean talde txkietan prestatu eta entsaiatu ditugun antzerkiak egin ditugu. Bai guk bai eta 4. mailakoek ere izugarri ikasi dugu; jarduera bikaina!\n30/03/2021 -n Administrazioa-kargitaratuta\nAtzo eta gaur 5. eta 6. mailakook Rokopolisen izan gara eta primeran pasatu dugu pareta gora, pareta behera. Rapela egiten ere ikasi dugu. Hurrengoan Pirinioetan edo… auskalo non!\n25/03/2021 -n Administrazioa-kargitaratuta\nGaur 5. mailan zatikien txartel-puzzle jolas batekin aritu gara; birpasatzeko modu dibertigarria!\n18/03/2021 -n Administrazioa-kargitaratuta\nOraingo honetan 5.Bko ikasleek irrati saio bat prestatu dute! Lan handia egin dute hau aurrera eramateko! Entzun irrati saioa eta gozatu! Gogoratu, irratsaioa entzun ahal izateko, klik egin eskuinaldeko barran dagoen HegoIRRATIA irudian edo sartu esteka honetan.\n17/03/2021 -n Administrazioa-kargitaratuta\nShare, Pala, Esku pilota ta Erremonte izan genituen geure artean 3.zikloan. Batzuk sobera ezagunak, besteak ez hainbeste… euskal kulturarekin zuzenean lotuta den esperientzia.\n12/03/2021 -n Administrazioa-kargitaratuta\nGaur, lantzen ari garen proiektuan sakontzeko, NAIZEN elkarteko kide den ama bat etorri da gurekin gelan egotera. Berak bizi izandako esperientziak kontatu dizkigu eta dinamika polit bat burutu dugu. Hunkigarria eta baliagarria izan da; izan ere, ez dago egoera hau bizi izan duen pertsona batengandik ikastea bezain aberatsa den ezer.\n11/03/2021 -n Administrazioa-kargitaratuta\nGaur 5. mailako bi taldeak anfiteatroan elkartu gara natur Zientzietan egin ditugun ekosistema ezberdinei buruzko proiektuak talde txikitan aurkezteko. Esperientzia polita eta erabilgarria izan da eta ikasleek lan eta esfortzu handia egin dute.\n05/03/2021 -n Administrazioa-kargitaratuta\nGaur Belatz komikigilea 5. mailakoekin egotera etorri da. Komikien ezaugarri orokorrak eta burutzeko trikimailuak erakutsi dizkigu. A ze nolako artista, mundiala! Izugarri gustatu zaigu.


Lauaxeta Ikastola: 2011-06\nLauaxeta Ikastolako udaleku ezberdinak beste urtebetez ere bikain irten daitezen jo ta sua aritu dira prestaketa lanak egiten monitoreak. Materialak prestatu, planifikazioak egin, lekuak bilatu, txangoak zehaztu, literak montatu, etab.\nEskertzekoa eta zoriontzeko da beraz, gazte hauek egiten ari diren lana Lauaxeta Ikastolako udaleku ezberdinak: Egino, Lizarra eta Lauaxetan bertan egingo diren euskarazko eta ingelesezko udalekuak bikain irten daitezen.\nGainera monitoreak Ikastolako ikasle ohiak izateak are eta harroago sentiaratzengaitu gure ikasleetaz, beraiek gaztetxoagoak izan zireneko esperientzia eta bizipen politak orain beste aldetik konpartitzeko gogoa iztela baitute.\nZorionak eta eskerrik asko berriro ere zuen lan bikainagatik!\nBertso bazkaria izan zuten Lauaxetako ikasle eta irakasleek.\nEgun polita pasatu zuten, ondo janda eta ondo abestuta.\nZiur ziur bertsolari bat baino gehiago irtetzen dela bertan bildu\nzirenetatik. Animo beraz!\nHeldu da aurten ere kurtso amaiera eta urtero bezala momentu ahaztezinak bata besteraen ostetik pilatzen joaten dira. Momentu horretariko asko 2. batxilergoko ikasleenak dira. Zenbat barre, zenbat ikasketa, zenbat momentu bizi dituzuen Lauaxeta ikastolan. Momentu guzti horrek ospatzeko Ikastolako Agurra osptau dute: ekitaldia polita, oso polita, eta ostekoa ere bikaina.\nZorionak beraz egindako urte guzti hauengatik eta sorte on aurrerantzean, eta gogoratu, Lauaxeta Ikastolan beti izango da zuen etxea eta ongi etorriak izango zarie!\nLauaxeta Ikastolako Agenda 21eko ikasleak,\nZornotzako Garitondo baserrira joan dira bertan\nlantzen diren barazki ekologikoak aztertzera.\nBisita oso interesgarria eta motibagarria produktu\nekologikoei bultzadatxo bat emateko.\nLauaxeta Ikastolako ikasleak Agenda 21 eko Zornotzako udal foroan\nGaurkoan, Lauaxeta Ikastolako DBH 1 mailako ikasleak, Zornotzako udalak antolatu duen aurtengo bigarren udal foroan parte hartu dute. Bertan zinegotziekin, eta teknikariekin Zornotzako ingurugiro gaietaz aritzeko aukera izan dute. Oso ekintza interesgarria eta ikasleentzat egokia.\nMartxan dira dagoenenko LMHko 3 eta 5 eta DBHko 2. mailako multidiziplina proiektuen bigarren astea..\nAurengoan ere Lauaxeta Ikastolako ikasleak Bizkaiko Foru Aldundiak antolatzen duen Egin eta ekin txapelketan parte hartu dute. Lan bikaina egin dute, 1 eta 2. saria jaso baitute beraien proiektuekin. Zorionak beraz DBH 2. mailako D klaskeo bi taldeei.


Bideokonferentziak eta bilerak web-ean | Consumer\nBideokonferentziak eta bilerak web-ean\nHainbat gunek on line biltzeko aukera ematen dute bideo eta aplikazio partekatuen bidez\nEgilea: Benyi Arregocés Carrere 2009-ko urriak 13\nLaneko bidaiak beste hiri batera eragiten dute askotan enpresetan. Batzuetan, enpresa baten egoitza nagusirako bilera; beste batzuk, zor zaiolako bezero posible batekin negoziatzea. Hainbat zerbitzu webgunean hitzordu horiek Interneten egitea proposatzen dute, eta saihestu nahi dute joan-etorria eta horren ondoriozko gastuak. Gainera, gehiago eskaintzen dute malgutasuna, ordenagailuan instalatutako programa baten bidez, edozein telefono aurreratutik erabiltzeko. Teknologia hori irakaskuntzan ere aplika daiteke distantzia.\nEzaugarri garrantzitsuenetako bat ikusgarriak leku horiek bideokonferentzia dira. Ez du esperientzia berdintzen hardware bidezko telepresentzia-sistema garestietatik, baina emaitzak pertsona batzuekin egindako bilera baten antzekoak dira, nahiz eta munduko beste leku batean egon. Ahotsa bideoari lotuta dago VoIPri esker (IPren gaineko ahotsa). Aukera hauek ere hauta daitezke: ahots-dei bakarra ezartzen bada.\nAplikazioetan bezala teknologia horretan espezializatuak, hala nola Skype, zerbitzu hau doakoa izatea, konexioa datu-sarearen bidez, WiFi konexio baten bidez edo ordenagailuen artean egiten den bitartean. Aldiz, ohiko telefono-zenbaki bat sartzen bada, operadoreak emandako zenbakira kobratzen du deia, eta zenbaki horrekin komunikatzen dira parte-hartzaileak bilerara joateko.\nErabilgarritasun nabarmenena landutako ideia edo proiektuei buruzko aurkezpenak erakustea da\nInteresgarria da, halaber, aplikazioak beste pertsona batzuekin partekatzea. Erabilgarritasun handiagoa ideia edo proiektuen aurkezpenak erakustea landuak. Idazmahaia ez ezik, irekita dagoen programetako bat; gainera, tresna beste erabiltzaile bati kontrolatzea, egoki iruditzen zaizkion ekarpenak egin ditzan.\nFuntzio horiek atea irekitzen dute, gainera, ordenagailuen eta telefono mugikorren euskarri teknikoa garatzea distantzia, edo Internet bidez nola erabiltzen den erakusteko software jakin bat. Irtenbide horiekin batera, irudiak eta bideoak, bildutako pertsonek gauza bera ikus dezaten erreproduzitzen duen erabiltzailea.\nSistema horien abantailetako bat bilera programatu daitekeelako, alarmak jo dezan parte-hartzaileei ezarritako orduan, ahaztu edo atzeratu gabe. Beste pertsona batzuk erraz gonbida daitezke, esteka bat duen posta elektronikoa. Gonbidatuak klik egiten dute, zuzenean sartzen dira bilera birtualean, beharrik gabe zerbitzuan lehenago erregistratzeko.\nGonbidatuek klik egiten dutenean, bilera birtualean sartzen dira, zerbitzuan erregistratu beharrik gabe.\nEgiteko leku ezagunenak bilerak eta beste pertsona batzuekin batera lan egitea: GoToMeeting (audio-deiak soilik eskaintzen ditu) eta WebEx, Ciscok sustatutako zerbitzua. Zerbitzu hauek batez ere enpresa-munduari, eta ordainketa eskatzen dute, aldi baten ondoren doako proba. WebEx-ek Estatu Batuetan kobratzen du 69 hileko dolarrak (47 euro), zerbitzuagatik, eta GoToMeeting, 39 dolarrak (26 euro). Ezaugarri aurreratuak eskaintzen dituzte, hala nola bidaltzen eta jasotzen diren datuak enkriptatzea, bilerak edo aurkezpen bat honi helarazteko aukera: ehunka lagun, aplikazio interesgarria estreinatzen denean produktu edo zerbitzu berri bat. GoToMeeting-en, 15 lagun elkartzeko gela birtual berean, eta WebEx-ek 25 parte-hartzaile ditu, baina sei bakarrik. haien irudia bideo bidez transmiti dezakete aldi berean.\nWebguneen segmentu honetan dedikatuak bilerak sustatzea antzeko dozenaka konponbide daude. Doako bertsioen artean, batzuk mugatuak dira. Huddle hitzaldiak (audiokoak nahiz bideokoak) eta lankidetza konbinatzen ditu proiektuak kudeatzeko software baten ildotik. Badu doako edizioa, gigabyte bat eta hainbat plan dituena ahalmen handiagoko ordainketa, publizitaterik gabe. Adobek berak proposatu du Connect-ekin ordaintzeko eskema. Bertsiorik gabe kostu honekin bideokonferentzia egin daiteke, gehienez hiru pertsonak.\nDimdim beste aukera bat da bilera birtualetarako, doako bertsioa ere badu, eta 20 pertsona har ditzake aldi berean. Ordainketa-bertsioa 50 pertsonaraino iristen da aldi berean konektatuta. Enpresa honek ezaugarri hauek ditu: software librearen aldeko apustua egin du, eta kodea askatu du, eta baita API batzuk irekita. Team, berriz, Proba-fasean dagoen programa bat da Apartekoa, eta web-etik ere funtzionatzen du, flash teknologiaren bidez. Ahalbidetzen du lau lagun bideokonferentzia bidez aldi berean konektatzea, eta bi aplikazio erabil ditzakete: arbela bat eta bloc bat. oharrak.\nBerehalako mezularitza beste pertsona batekin biltzeko\nErabiltzaileak bestea pertsona, baina bideoa erabili, irudiak erakutsi edo aplikazioak partekatzea; irtenbide ona da berehalako mezularitzako programak, hala nola Windows Live Messenger, Yahoo! Messenger eta, batez ere, Skype, IPren gaineko ahots-softwarea.\nAukera horiek doakoa kalitate onargarriko bideokonferentzia, eta honi eskainitako programen ezaugarriak askotariko pertsonen arteko hitzaldiak. Muga bakarra pertsona batekin baino gehiagorekin hitz egiteko ezintasuna. Skypek badu aukera hori, baina ahotsaren kasuan bakarrik, non multikonferentziak erraz ezar baitaitezke.\naplikazioak bideo bilera guneak zerbitzu


Markos Zapiain, Egilea hemen ZUZEU\nAnoatik uzkira eta Bueltak - Aldakorrak dira tabuak eta lotsak, herriz herri, belaunaldiz belaunaldi zein pertsonaz pertsona. Gure Mendebaldean, abangoardien garaiaz geroztik tabu-haustea hein ba...\nLausoa da eta nonahikoa, sakonki dago mintzairan txertatua solaskideari errua leporatzeko ohitura: zure erruz galdu gara berriro Donostiako errepideetan, zure erruz bereizi zaizkigu gurasoak. Giza...\nBenito, zenbaki ordinalen gainetik Saizarbitoriari izarren argia itzali zaio, ezin du kosmosaren laguntza eskuratu. Txillardegik giza harremanek eraginiko zauriak sendatzeko galaxietan barrena bi...\nLanbideak badu eragina langilearen nortasunean. Behin baino gehiagotan esan didate irakasleoi zerbait desorekatua sumatzen zaigula, nerabe taldeen aurrean luzaroegi mintzatu behar antinaturalak ma...\nTxakur galduaren begitik. Leopoldo Ferranen instalazioa Getariako museoan https://www.youtube.com/watch?v=5qWl9NPbdnw Berezia da txakur galdu baten ibilera eta portae...\nMargolariak dituzu Saizarbitoriaren liburu biren izenburuko protagonistak: Rossetti-ren obsesioa eta Kandinskyren tradizioa. Deigarria gertatzen da euskal eleberrien panoraman. Bestalde, Rossett...\nhttp://www.youtube.com/watch?v=EkaKwXddT_I Senide-harremanetan etika sartu nahi izanez gero, aukeran nahiago hippya, batez ere infernua kontuan hartzen badu. Crosby, Stills, Nash eta Young...\nGero eta merkeagoak dira irakurgailuak, eta hainbat arazori ematen diote irtenbidea: besteak beste, bidaietako garraioa arintzen dute (irakurgailuen garaian erosoagoa zatekeen Nietzscheren mentu...\nBi urtean behin egiten den Nazioarteko Ontologia Kongresuan Euskal Herriko Unibertsitateak hartzen du bere gain antolatze lanik funtsezkoena. Besteak beste, bertan mintzatu izan dira René Thom, Uli...


Datu Ekonomikoak | oiartzun atez ate\nHondakinak atez ate biltzea kontenedoreetan botatzea baino merkeagoa da\nUdalak hondakinen bilketa eta tratamenduaren azken datu ofizialak eta 2010erako aurreikuspenak kaleratu ditu. San Markoko Mankomunitatetik eta Gipuzkoako Foru Aldunditik jasotako datu horien arabera, kontenedore bidezko bilketa atez atekoa baino defizitarioagoa da. Aurreikuspenen baitan, etorkizunean kontenedoreekin jarraitzea geroz eta garestiagoa izango da.\nEgungo kontenedore sistemarekin aurrera eginez gero, Oiartzungo Udalak 767.476 € ordaindu beharko ditu bere hondakinengatik 2010ean. Atez ate biltzen hasita, berriz, 723.062 €. Izango diren diru sarrerak kontuan hartuz, edukiontziekin jarraitzeak 388.578 €ko defizita ekarriko du eta atez ate jasotzen hasteak 241.204 €koa. Etxeko hondakinak egoki biltzean dago gakoa.\nOiartzungo Udalak bi ekarpen egiten dizkio San Markoko Mankomunitateari. Emandako zerbitzuengatik 105.716 € ordaintzen zaizkio eta zabortegira eramandako tona kopuruagatik orduan eta altuagoa den tasa ere bai. Zabortegia itxiz geroztik, hondakinak beste zabortegi batzuetara bideratzen dituen transferentzi-planta da San Marko. Hondakinak ez dira han bertan tratatzen eta horrek dakar tasen igoera. Udalek 125 € ordaindu behar dituzte zabortegira iristen den hondakin tonako. Orain arte bezala segita, Oiartzungo Udalak 2010ean 468.421 € ordaindu beharko ditu eta atez ate bilduta, berriz, 78.000 €.\nEtiketa(k): , atez ate, datu ekonomikoak, konparaketa, kontenedore, oiartzun, puerta a puerta


HUNTZA, Ertzetatik | INFERNUKO HAUSPOA\nGaizka Peñafiel en 00:29 iruzkinik ez\nAzken fenomenoa dugu Huntza, hedapen eta batez ere ikustaldi sineztezinak lortu dituztelako denbora gutxian "Aldapan gora" kantarekin. Abesti horrekin argitaratu dituzten bideo biak jaso dituzten ikustaldiak gehituta 300.000tik gora dira aldapan gora abiatu diren entzuleak, beldurtzeko moduko zifrak eta arrakasta ukaezin baten adierazgarri direnak.\nOrain diskoa dakarte besapean 12 kantuz osatuta, azken single arraskatatsua barnean duelarik. Diskoaren izenburua Ertzetatik da eta atzo aurkeztu zuten Bilbon, gipuzkoarrak izan arren Bilboko unibertsitate giroan elkartu den taldea delako. Oraindik diskoa esku artean izan ez arren, singlearen ildokoa dela baieztatu dute eta badakigu hainbat gaien inguruan arituko direla bertan, herri unibertsitate edo gaztetxeetaz esaterako. Diseinua ere erakargarria da zinez, proiektua ondo borobiltzeko beharrezkoa.\nMartxoan kaleratu zuten alabaina haien lehen kanta, "Harro gaude" izenaz emakumearen aldeko aldarri garbi batekin. Orduan atzeman genuen talde honek potentziala bazuela eta beti eskertzen den lehen bultzadatxoa ematen saiatu ginen webgune honen bitartez ere. Horregatik askori ez gaitu bereziki harritu azken astetakoa, hasierako traza horiek aurreikusten zutelako neurri batean etortzear zena. Hala ere nik uste inork ez zuela espero horrenbesteko eztandarik, talde handienen markak ere gainditu dituztelako.\nBete-betean eman dute musika, hitz, estilo, mezu eta abarrekin eta gazteria benetan astindu dute. Horretaz jabetzeko galde iezaiozue trikitixa ikasten ari den gazteari zein kanta eskatu dion irakasleari azken boladan... bai, gurean ere Josune Arakistain trikitilariak jotzen duen Aldapan Gora izan da azken asteetan bogan egon dena. Eta pozgarria da batez ere gazteak (eta irrati garrantzitsuak) euskal kanta batekin zoratuta ikustea, lorpen izugarria bilakatu delako hori gaur egun.\nItxuran ere asmatu dute, ziurrenik apropos hori bilatu gabe. Baina freskotasuna eta gazteek duten energia hori transmititzen dute, inoiz baino ageriago bideoklipan. Bertan duzue ikusgai:\nDurangoko Azokan izango dugu aukera diskoa eskuratzeko Maukaren standean. Izan ere ertzetatik baino erdi-erditik sartu dira euskal musikagintzan eta seguru datozen hilabeteetan ere zer esana emango dutela.\nTaldeko trikitilari eta abeslaria den Josune elkarrizketatuko dugu laster, adi ibili beraz\ndiskoa huntza josune arakistain


Zer da? — Udalbiltza\nArteak eta kulturak funtsezko bi funtzio betetzen dituzte gizarte batean: hizkuntza baten imajinazioa garatzea (afektiboa eta pentsaera) eta herri baten historiaren lekuko izatea. Euskal Herrian, egun, bi funtzio horietan arteak eta kulturak duten ahulezia nabaria da.\nEuskararen egoerari erreparatzen badiogu, egun, Euskal Herrian, jende askok, euskaraz hitz egiteko ohitura izanda ere, bere haserreak, pozak, ustekabeak, ondoezak edo irain gehienak erdaraz egiten dituela narbarmena da. Izan ere, ez ditu eskuragarri euskal arteak eta kulturak (filmak, antzerkiak, liburuak, joko elektronikoak...) eskaini ditzaketen eredu propioak.\nBestetik, bere historia kontatzen ez duen herria ez da existitzen eta, momentu honetan, herri honen historia kontatzeko tresna eta makineria artistikoa ahula eta isila da. Orain, inoiz baino gehiago, memoria gordeko duen historia eraiki behar dugu, emozionatuko gaituzten istorioak, errealitatea eta imajinario anitza eta aberatsaren adierazle izango direnak. Herri eta norbanako bezala, geure bizia eta bizipozak kontatuko dizkigutenak, euskaratik.\n2021. urte osoan zehar eta 2022ko lehen erdian izango du ibilbidea Geuretik Sortuak proiektuak, eta lurraldetasun orekari erreparatuz hautatu ditugun Euskal Herriko 25-30 herritan izango du kokalekua. Zeintzuk izango dira proiektu honen subjektu protagonistak? Bada, kulturgileak. Zehazki, zinemagintza, literatura eta antzerkigintzako 20-25 kulturgile. Hautatutako herrietan egonaldiak egingo dituzte deialdi bidez hautatutako kulturgile horiek, eta egonaldi horietatik, herri bakoitzaren historiatik eta errealitatetik abiatutako artelanak sortuko dira.\nLau fasetan banatzen da proiektu hau:\nLehen fasea, 2020ko iraila-abendua. Herriekin elkarlanak bilatzea da fase honen helburua. Herri gehienek bakarka hartuko dute parte proiektuan; baina badira multzoka parte hartuko duten eskualde bereko herri batzuk ere. Guztira, Euskal Herriko zazpi herrialdeetan banatutako 26 herri edo “nodo” izan dira hautatuak proiektuan parte hartzeko.\nBigarren fasea, 2021ko lehen erdia. Kulturgileen deialdia eta horiek herriei esleitzea etorriko dira fase honetan; deialdi publiko bat aterako da kulturgile horiek hautatu ahal izateko. Behin kulturgile bakoitza herri bati esleitu zaionean, fase honetan ere, egonaldiak gauzatuko dira. Kulturgile bakoitzak hainbat aste igaroko ditu herri horretan, bere artelana sortzeko: eleberri labur bat literaturaren kasuan, film labur bat zinemagintzaren kasuan edo antzezlan bat antzerkigintzaren kasuan. Helburu hori erdiesten laguntzeko, herri bakoitzeko kulturgintzaren ekosistemako eragileekin zein bestelako gizarte eragileekin harremanak izatea oso garrantzitsua izango da.\nHirugarren fasea, 2021eko azken hiruhilekoa - 2022ko lehen erdia. Hau hedapen fasea litzateke. Udalerri ezberdinetan kulturgileek sortutako artelanen bitartekaritza, argitalpena, hedapena, sozializazioa eta komertzializazioa dira fase honetako betebeharrik garrantzitsuenak. Herri bakoitzean proiektu honen bitartez sortutako lan guztien emanaldiak eta aurkezpenak egingo dira, Euskal Herri osoan kultur zirkuitu bat sortuz. Honakoak dira aterako diren obrak: eleberri laburrekin egindako bilduma bat, 4 antzezlan inguru, eta film laburrak barnebiltzen dituen film luze bat. Eleberri laburren bilduma egingo duen argitaletxea, film luzearen muntatzailea eta antzerki obrak mugituko dituen areto-teknikaria kontratatzeko beste deialdi publiko bat egingo da fase honetan.\nLaugarren fasean, azkenik, helburuen betetze maila eta proiektuaren balorazioak egingo dira. Lehen balorazioa 2021 amaieran egingo da, egonaldien fasea zer moduz joan den ikusi eta 2023-2024 urteetako edizioa pentsatzen has gaitezkeen ikustzeko. Bigarren balorazioa, lehen edizio honen amaieran egingo da, 2022ko bigarren erdian. Azken alorazio honek lagunduko digu proiektu honen irismena eta emaitza zein izan den ikusten, etorkizunean Euskal Herriko herri gehiagotara iritsi ahal izateko, baita euskal kulturaren adierazpide gehiagotara ere.


Karmen Egun desberdina igaro dute Markina-Xemeinen | Dantzanet\nXemein Abesbatza kantuan entzuteko aukera ere egon da goizean. Mezaren ondoren soka-dantza dantzatu dute Zerutxu dantza taldekoek. Aurten, baina, bakarrik Goiko Portalean dantzatu barik Goiko Portaletik irten eta Guen Kaleatik abiatu dira Zelai ingurura.\nZerutxu dantza taldekoak Guen Kaleara sartzen dantzan.\nOhiko jairik ezin bada ospatu ere, maskarak jantzi eta kalera irten dira markina-xemeindarrak Karmen Egunean [uztailak 16]. Imanol Aretxabaleta, Elene Ansola, Rakel Pujana eta Garikoitz Salcedoren txistu eta danbolin doinuek alaitu dituzte kaleak goizean, eta errepika bizian ere jo dute kanpaiek egun berezia zela gogora ekarriz.\nXemein Abesbatza kantuan entzuteko aukera ere egon da goizean. Urtero modura, mezatan abestu dute, eta Karmengo elizako mezaren ondoren soka-dantza dantzatu dute Zerutxu dantza taldekoek. Ez da ohiko dantzaldia izan. Egoerari egokituta, bakarrik Goiko Portalean dantzatu barik Goiko Portaletik irten eta Guen Kaleatik abiatu dira Zelai ingurura, eta Vega parean eta Arkupe aurrean ere dantzatu dute. Azken dantzaldia Goiko Portalean egin dute berriro. Aurten, gainera, neskak batu dira dantzara eta aurreskua ere egin dute. Eskutik oratuta barik, zapiak erabili dituzte dantzariek bata besteari eutsita joateko. Txalo zaparradagaz eskertu dute herritarrek dantzarien ikuskizuna.\nZelaiaren bueltan, berriz, artisau eta sortzaileen azoka egon da. 11:00etan ireki dituzte postuak, eta hurreratu direnek apaingarriak eta era askotako eskulanak eskuratu ahal izan dituzte bertan. Azokak arratsaldean ere zabaldu ditu ateak, 17:00etatik 20:30era.\nBestalde, Karmen jaiak ospatu behar ziren egun hauetan zuhurtziaz eta arduraz jokatzeko deia luzatu die herritarrei Markina-Xemeingo Udalak. Azpimarratu dutenez, ez da ohiko jairik egongo, eta ostalariek indarrean dauden segurtasun eta prebentzio neurriak bete beharko dituztela azaldu dute. “Guztion osasuna bermatu eta orain arte egindako esfortzu guztia ezerezean geratu ez dadin, maskara erabili eta segurtasun neurriak betetzeko dei egiten dugu”.\nArratsaldean, baita ere, kuadrillen arteko Hiru Txirlo Txapelketa egin da. Horretan 8 taldek parte hartu dute; 38 bolari aritu dira. Irabazlea Atxurre kuadrilla izan da, 31 txirlo jota. Txapelketa irabazita, talde horretako kideek parrekoa jokatu dute. Eta horretan, Joseba Espilla izan da onena. Bigarren eta hirugarren geratu dira, Fidel Madariaga eta Mirari Azkune, hurrenez hurren.


Elemis Pro-Collagen Super Serum Elixir 15ml | Beautyshop.ie\nHasiera / Edertasunik gabeko edertasuna / Elemis Pro-Collagen Super Serum Elixir 15ml\nErabilgarritasuna: 13 Badago\nElemis Pro-Collagen Super Serum Elixir 15ml zahartzearen aurkako eta zimurren aurkako super serum kontzentratua da, eta horrek nabarmen murrizten du zimurren eta lerro fineen itxura. Azido Hialuronikoarekin eta Kamelina Olio omega-aberatsarekin, Padina Pavonica zahartzearen aurkako nahasketarekin nahastuta, muturreko hidratazioak itxura gazteagoa eta leuna leuntzen du, itxura gazteagoa lortzeko. Erabat ...\nElemis Pro-Collagen Super Serum Elixir 15ml zahartzearen aurkako eta zimurren aurkako super serum kontzentratua da, eta horrek nabarmen murrizten du zimurren eta lerro fineen itxura.\nAzido Hialuronikoarekin eta Kamelina Olio omega-aberatsarekin, Padina Pavonica zahartzearen aurkako nahasketarekin nahastuta, muturreko hidratazioak itxura gazteagoa eta leuna leuntzen du, itxura gazteagoa lortzeko. Erabat krudelkeriarik gabekoak eta veganak.\nAplikatu 1 edo 2 ponpa hatz puntetan goizean eta arratsaldean eta masajeatu aurpegian eta lepoan.


Sopelako Udala - Sopela: Emakumeen Aurkako Indarkeriari EZ!\nZu hemen zaude: Hasiera Albisteak Sopela: Emakumeen Aurkako Indarkeriari EZ!\nSopela: Emakumeen Aurkako Indarkeriari EZ!\nAtzo, Azaroak 25, Emakumeenganako Indarkeriaren Aurkako Egunean, kontzentrazioa egin zen udaletxeko harmailadian. Ekitaldian hainbat adierazpen irakurri zituzten. Jarraian, puxika moreak eta zuriak askatu zituzten, eta mahaingurua egin zuten eraikin barruan.\nGogoratzea aste honetarako beste hitzorduak, gai honekin lotuta:\nAzaroak 28, larunbata:\nAntzerkia: ‘LAS LISYSTRATAS’ (BESARKADA)


Endometrio - Wikipedia, entziklopedia askea.\nUtero eta gorputz uterinoak (endometrio eskuinaldean.) Irudi gehiago\nEndometrioa umetokiaren barrualdea estaltzen duen mintza da. Ehun bigun lodia da, odol zain txikiz betea. Hilero hazten da, obulazio bakoitzean, eta hilero andeatzen eta hileko aldiarekin kanporatzen. Obulua ernaltzen denean, hura hartzen du eta harentzako kokagune eta hazitoki izaten da.\nBNF: 11946031d (data)\nUgaztun emeen ugaltze aparatua


2021-07-26 - Goierriko Hitza : Goierriko Hitza\nLegorretako Prodema enpresako langileek greba mugagabea hasi dute gaur\nLAB sindikatuak esan du enpresaren zuzendaritzak ez dituela langileen aldarriak kontutan hartu, negoziaketa hasi zenetik urte eta erdi igaro dela eta zuzendaritzak jarrera aldatu arte luzatuko dela greba.\nKasu berrien agerpenak etenik gabe jarraitzen du Goierrin, nahiz eta joan den astekoen aldean, koska bat behera egin duten. Herririk gehienak eragin tasaren 400eko mugaz gaindi daude, hala ere.\nBeasaingo ibaiak auzolanean garbituko dituzte\nIgartzako Monumentu Multzoan elkartuko dira, 16:00etan. Ibaiak lehengoratzea da helburua\n‘Dardara’ dokumentala eta ‘Ane’ filma bihar, Seguran\nBerri Txarrak taldearen inguruko dokumentala 19:00etan emango dute, eta David Pérez Sañudoren filma, 21:30ean. Bi emanaldiak, Laiotz Herri Eskolan izango dira.\nMaddi Agirre eskalatzailea, Espainiako txapeldun\nOver All modalitatean, infantil mailan, bakarka izan da irabazle ordiziarra. Selekzioen atalean, berriz, bigarren geratu da Euskal Selekzioarekin.


Jon Goikoetxea: "Motorrak berotzea eta jendea animatzen joatea da garrantzitsuena" - Debagoiena - Goiena.eus\nJon Goikoetxea: "Motorrak berotzea eta jendea animatzen joatea da garrantzitsuena"\nJosu Bilbao 2016-06-06 17:11\nDebagoiendarren herenak erantzun du erabakitzeko eskubidearekin lotuta helarazitako gonbitari. Bestela esanda, botoa emateko eskubidea zuten 16 urtetik debagoiendarren ia %30ak parte hartu zuen atzoko herri galdeketan eta horien artetik %27k baiezkoa eman dio Euskal Herriak estatu independentea osatzeren aldeko aukerari.\nEzusteko barik, eta aurreikusitako moduan gauzatu da independentziaren gaineko herri galdeketa Debagoienean, Aramaion barne. 09:00etan zabaldu zituzten hautetsontziak, eta halakoetan ohikoa den moduan, bereziki eguerdi partean eta arratsaldeko azken orduan izan zuten mugimendurik handiena herri galdeketa ahalbidetzeko lanean jardun zuten 650 bat boluntarioek.\nKontaketa amaituta, emaitza da bozketara gonbidatuta zeuden 16 urtetik gorako ia 55.000 herritarretatik herena joan zela atzo Debagoieneko bederatzi herrietako bozkalekuetara. Emaitza eskasa da hori batzurendako, oso ona, berriz, beste batzurendako. Antolaketan jardun duen herri mugimendua, azken horien artean kokatzen da eta Euskal Herriaren aurretik bide bera landu duen Katalunian izandako hasierako emaitzekin egin du konparaketa Jon Goikoetxeak, Erain Debagoienako komunikazio taldeko bozeramaleak.\nHerri galdeketan egindako galderak jasotako erantzunari dagokionez, berriz, independentziaren alde bozkatu du parte hartu dutenen herritarren %27ak.\nHau guztiau gauzatu ahal izateko, Erain Debagoiena bera osatu duten herritarrez gainera, boluntario sare handia mugitu zen atzo, eta jakina, baina aurreko asteetan ere. Eskerrak eman gura izan dizkiete guztiei.\nDebagoienekoa eginda, herri ekimen hau hasiera besterik ez dela azpimarratu dute behin eta berriro antolatzaileek, olatu txiki bat, laster etorriko den bigarren olatu bat elikatuko duena. Domino efektua lortu gura dute, hain justu ere.


La Bastide-de-Lordat - Wikipedia, entziklopedia askea.\nLe Carlaret, Lapenne, Saint-Félix-de-Tournegat eta Trémoulet\n144 (%50) 142 (%49.3)\nLa Bastide-de-Lordat (frantsesez eta ofizialki: La Bastide-de-Lordat) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 278 biztanle zituen.\n2007an La Bastide-de-Lordat udalerrian erroldatutako biztanleak 256 ziren. Familiak 102 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 31 seme-alabarik gabeko familiak ziren, 35 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 127 etxebizitza zeuden, 103 familiaren etxebizitza nagusia ziren, 10 bigarren erresidentzia ziren eta 14 hutsik zeuden. 125 etxeak ziren eta 1apartamentu bat zen. 103 etxebizitza nagusietatik 84 bere jabearen bizilekua ziren, 14 alokairuan okupaturik zeuden eta 5 doan lagata zeuden; 1ek bi gela zituen, 10 etxek hiru zituzten, 34 etxek lau zituzten eta 58 etxek bost zituzten. 73 etxek euren parking plaza propioa zuten azpian. 39 etxetan ibilgailu bat zegoen eta 58 etxetan bat baino gehiago zituzten.\nLa Bastide-de-Lordat udalerriko biztanleria-piramidea 2009an .\n2007an lan egiteko adina zuten pertsonak 175 ziren, horien artean 136 aktiboak ziren eta 39 inaktiboak ziren. 136 pertsona aktiboetatik 124 lanean zeuden (65 gizon eta 59 emakume) eta 12 langabezian zeuden (4 gizon eta 8 emakume). 39 pertsona inaktiboetatik 12 erretiraturik zeuden, 16 ikasten zeuden eta 11 "bestelako inaktibo" gisa sailkaturik zeuden.\n2009an La Bastide-de-Lordat udalerrian 102 unitate fiskal zeuden, 257 pertsonek osaturik. Pertsona bakoitzeko diru-sarrera fiskalaren mediana urteko 15.716 euro zen.\n2007an zeuden 5 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren eta 1 administrazio publikoko enpresa zen.\n2000. urtean La Bastide-de-Lordat udalerrian 7 nekazaritza-ustiategi zeuden.\nTrémoulet (1,4 km)\nLe Carlaret (1,9 km)\nLudiès (2,9 km)\nLapenne (3,0 km)\nGaudiès (3,7 km)\nMultimedia: La Bastide-de-Lordat